text:
Fríggjadagin bjóðaði John Mikkelsen, matstovuleiðari, oman í Fútastovu við sýni úti í bláu vágna eystarumegin í Havn, tí Sebastian Wandt frá týska vínhúsinum Bassermann-Jordan og Christina Aarø frá donsku vínsøluni H.J. Hansen vóru á vitjan.
Hóast Fútastova eru millum elstu hús í Havn, 340 ára gomul, so eru gestirnir ikki fyri nothing, tá vit leggja tíðarinnar alin á tað virksemið, tey umboða. Týska vínhúsið, har Sebastian er vínbóndi, er stovnað í 1718, og danska vínsølan, har Christina er søluleiðari við ábyrgd fyri Keypmannahavn, Bornholm og Føroyum, er frá 1829.
Eftir eitt inngangandi glas av Weisser Burgunder, sum Sebastiani dámar serstakliga væl afturvið aspargus, greiðir hann frá um søguliga týska vínhúsið, markirnar, lendið og sólargangin har suðuri við býin Deidesheim í Pfalz, dygst við franska markið móti Alsace. Vit skifta eisini orð um arkaiska heitið burgundari og royndina fyri 30 árum síðan at fáa hetta forniska navn at liva í heimligum skúlabókum. Royndin verður skolað niður við síðsta dropanum av hvíta burgundaranum frá Bassaerman-Jordan. Meðan eg royni at fanga Sebastian Wandt við myndatólinum innast í Fútastovu, sendir Eirikur Lindenskov mær hesa mynd við telefonini. Hann situr sjálvur annar við eitt av borðunum.
Tíðir broytast og skilligt er, at gomlu sølutølini við Liebfraumilch til eksportkonsum eru ikki so áhugaverd longur, tí vínlandið Týskland er farið at leggja seg eftir góðsku við lívfrøðiligum frámerki á sjáldsomum etikettum við poetiskum nøvnum.
Meðan Basserman-Jordan er best kent fyri markirnar við teim perlandi Rieslingdrúvum, har metseljarin er Riesling Trocken, sum er turt, og framúr til fisk og skjeladýr, er Christina farin at kanna reyða vínið frá 2012 av Ölberg teigunum við býin Königsbach, sum hevur frámerkið ”Kapelle”, av drúvuslagnum Spätburgunder, tað er Pinot Noir.
Sjálv er hon gift við Michelin-matstovueigaranum Christian Aarø, sum eigur AOC í Dronningens Tværgade í Keypmannahavn og tvær aðrar matstovur, við tilsamans 80 starvsfólkum. Vínkjallarin hjá honum er so virðismikil, at í fjør heyst kendi ein nýsettur tænari seg eggjaðan at fara undir miðvísan stuldur av dýrastu vínunum, og seta tey til sølu á viðurkendum vínuppboðssølum. Tað mesta av víninum kom aftur, men ikki uttan at løgreglan og pressan kom uppí.
- At vínlandið Týskland, sum er so langt norðuri, nú kann dyrka biodynamiskt reyðvín av tílíkari góðsku, er heilt greitt tengt at teim veðurlagsbroytingum, ið eru staðfestar seinastu áratíggjuni, sigur Mortan í Hamrabyrgi. Hann hevur ummælt vín í Dimmalætting og Sosialinum, og man vera millum fremstu vínkennarar í landinum. Síðan aldarskiftið er alt vín frá Basserman-Jordan lívfrøðiliga dyrkað. Her kjakast Mortan við Sebastian um sukurlýsingarnar, alkoholstyrki og drúvuvekt eftir Oechsle talvuni, og tey fremmandu heiti, sum vit kunnu lesa á týskum navnaseðlum, fyri ikki um at tala sermerkta grafikkin og prangandi poetisku heitini, sum Hohenmorgen og Jesuitengarten. Og er ynski um eina matstovu í spitzen klasse av Michelinslagnum beint her á markini, so er Ketschauer Hof opið á staðnum.
Til kvøldið, ið er lýst sum ein winemakers døgurði, tað er í karmi vínbóndans, hevur kokkurin Teitur Christiansen gjørt eina góða matskrá, ið er løtt afturvið týska víninum, sum í flestu førum er av summarfrískligu Rislingdrúvuni, men í eina førinum er av intensu Spätburgunderdrúvuni, tað er Pinot Noir, sum í liti og stíli bendir á gamla vínlandið fronskumegin markið, við ríkum anga av tí mjúkasta viði úr fronskum goymslutunnum úr eik, savnað í markanta meldursmakkinum av reyðari berjafrukt, sum endar við at liggja á tunguni og fara eftir gómanum sum ein feril av beiskari mandlu, ið leggur lok á kryddaða smakkin. Biodynamiskt og rúgvusmikið í einum glasi og tó elegant.
Teitur Christiansen, ið er av Tvøroyri, var høvuðskokkur í Áarstovu í fjør, innan hann gjørdist nýggi kokkurin í Fútastovu. Hann hevur fyrr verið souschefur hjá donsku Cofoco og starvast hjá Nose2tail í Keypmannahavn. - Vit gera alt upp á okkara egna máta, og í so stóran mun, sum til ber við føroyskum rávørum, sigur Teitur, sum byrjar vínbóndakvøldið við kaldari oystru, ektaðum kaviari, sum eru rogn av styrju, og sitrón.
Tú førir ísakøldu skelina at munninum og stoytir innihaldið í teg. Eksotiskt og primitivt um eina leið. Ein sjasktúrur við báti, har tú fært alt havið frammaná. Bátarnir duffa við brúgvarnar, og úti við vippuna hómast umhvarvið av Barbara, meðan Malmros rópar úr loftsvindeyganum í grannahúsunum Nýggjastovu, og statistarnir ganga fram við patineraðu húsagrundunum úti undir Kjallara.
Nú kemur ein Riesling Trocken á borðið. Hon er frá í fjør, og er miðleingjan á vínmarkini hjá Bassermann-Jordan í Pfalz. Riesling, ið er kongadrúvan úr Týsklandi, sum Kræsnir Gómar søgdu føroyingum longu í 80’unum, angar fyrst av sitrus, men so av súrepli, peru og einum ferili av grasi, og smakkar frískliga broyskin, sum ljósa, men enn nakað kalda summarið, ið er uttanfyri gluggan, klárt og greitt, uttan frávik ella skýggjandi órógv á luftini. Samstundis kemur ein Deidesheimer Paradiesgarten frá fyrraárinum á borðið. Hon er meinlík hini fyrru, men eitt vet eksotiskari við anga av tropufruktum og eitt sindur fruktkendari smakki.
Á ljósa summarborðiskinum hjá Teiti eru nú jákupsskeljar, blómkál og roykt flesk.
So er hámorgun á summarborðinum í Fútastovu. Hohenmorgen Riesling GG frá 2015 stendur á matseðilinum, sum matstovur eru farnar at gera sær ómak við, síðan allar okkara orðabøkur eru tøkar á netinum hjá Sprotanum, og vit kunnu sprota mest sum øll orð til og úr móðurmálinum. Tá er eingin umbering ikki at hava eina vælskipaða og -skrivaða matskrá úti um alt landið. Týsk-føroyska orðabókin hjá Kára Davidsen sigur, at Morgen er eisini gamalt týskt mát fyri ein flata, sum fevnir um eitt lendi við vídd millum 2500 og 3400 fermetrar. Eg skilji, at týski vínbóndin í gomlum døgum hevur mált tann part av vínmarkini, sum plógvið, ið ein hestur ella ein oksi varð spentur fyri og gekk um í ein Morgen. Sagt varð, at fýra Morgen fóru til ein hektara. Henda týska Hohenmorgen hevur eitt vet myrkari summargulan lit í glasinum, sæð í mun til hini vínini. Men liturin er eins klárur og avmáldur. Angin er kryddaður og olja og ferska slær í næsarnar. Smakkurin er feitari undir gómanum, meiri samansettur enn vínini undan og fruktríki eftirsmakkurin er gávumildur og liggur leingi á.
Nú kemur Teitur úr køkinum við havtasku, aspargus og safranfiskasoði. Ein perfektur millummáli, sum setur týsku vínini í passandi perspektiv, og tú kanst skifta orð við grannan um matin og vínið og hvussu hepnisliga alt er sett saman. Og so kemur enn ein Riesling við eyðkendu etikettini, hesuferð ein Kalkhofen GG frá 2015. Nú er enn meira frukt, sum slær úr glasinum og upp í næsarnar, ferska og hunangsmelón.
Afturvið høvuðsrættinum, ið er lambssneið við hvítanýrum, sum eg havi skorið upp omaná, so vit síggja fína strukturin, verður skonkt høvuðsvínið, 2012 Ölberg ”Kapelle” Spätburgunder av teigunum við býin Königsbach norðanfyri Deidesheim. Eg eri málleysur og kenni meg enn einaferð sum statist í Ædedolkenes Klub í søgunum Livsens Ondskab frá 1898 og Knagsted frá 1902 hjá Gustav Wied.
So kemur ein brandgul Pithium á borðið afturvið camembert osti, perum og nøtum. Tað er sum síggi eg skeggið á Knagsted afturavið góða smakkinum.
At enda kemur Hohenmorgen aftur á borðið, men nú sum ein lítil Auslese í stóra lógvanum. Tað er tað besta úr innheystingini, og týskt frámerki fyri vín, ið verður heystað tá liðið er út á árið, og úrslitið tí er eitt stig hægri, ella meiri búgvið, enn Spätlese í Prädikatswein-yvirlitinum í týsku vínskipanini. Afturvið er sjokolátamousse og jarðberjaísur.
Kring borðið eru vit ikki ósamd um, at týskt vín hóskar seg sjáldsama væl til føroyskan mat í hesum umhvørvi, sum fyrr var friðarlig sendistova og nú er livandi matstova í pakt við ljósið og bátar á vágni.
Semja er um, at vanliga vínið, sum oftast er úr Kili og bert keypt og sett á skránna tí tað er ódýrt, eigur at fáa eina avbjóðandi kapping frá kvalitetsvíni, sum hesum breiða úrvali frá Basserman-Jordan í Týsklandi. Gamaní er tað dýrari enn vanligasta vínið á matstovum í landinum, hetta vínið sum eisini fæst í tríliturs plastposa í pappeskju í Rúsuni. Men yndisligi angin og smakkurin av føroyskum summari kann aldri standa mát við bíligt konsumvín. Tá skal betri vín á borðið. Eitt nú hágóðskuvínið av týsku vínmarkunum sum eru so langt norðuri sum í Pfalz.
Manga takk fyri, John og Teitur!


c: text/html

text:
Blái Krossur samstarvsfelagi í ABC verkætlanini
Ver virkin saman við øðrum við ymsum, sum gevur meining fyri teg. Hetta er boðskapurin handan ‘ABC fyri sálarliga heilsu’ verkætlanina, ið Blái Krossur Føroya er ein partur av.
Fólkaheilsuráði, saman við øðrum samstarvsfeløgunum, seta við hesari verkætlan fokus á okkara sálarheilsu. Endamálið við verkætlanini er at gera fólk varug við, at tað ber til at styrkja sálarligu heilsuna hjá sær sjálvum og øðrum.
ABC er upprunaliga ein verkætlan úr Avstralia og stendur fyri ‘Act, Belong and Commit’. Á føroyskum verða heitini ‘Ver Virkin, Ver Saman og Ver Hugbundin’ nýtt.
Sálarligir trupulleikar eru ein økjandi sjúkubyrða kring heimin. Sambært WHO verða sálarligir trupulleikar størsta sjúkubyrðan á heimsstøði í 2020. Mett verður, at umleið 50% av øllum íbúgvum í OECD-londunum fara at fáa sálarligar trupulleikar í sínum lívi. Tí hevur tað alstóran týdningi, at varpa ljós á sálarheilsu, og ikki minst seta sálarliga heilsufremjandi átøk í verk.
Tankin handan ABC er, at vit øll fáa tað betri við at styrkja okkara sálarligu heilsu og ein góður mátið at gera hetta uppá er við at fylgja ABC – ‘Ver virkin saman við øðrum við ymsum, sum gevur meining fyri teg’.
Kelda: http://www.folkaheilsa.fo/news-vika+41+er+nu+ein+abc+vika_dtnm.htm
Tags:

robotstxt: allowed

filter: keep


text:
Ari av Rana
01.12.2017 - 12:43
Ítróttur > Ítróttur > Fótbóltur
Heimsmeistarakappingin í fótbólti fyri landslið verður í Russlandi í 2018. Í dag verður lutakast um hvørji lið skulu spæla ímóti hvørjum øðrum.
32 landslið eru við í lutakastinum. 31 teirra hava síðani áleið seinastu 18 mánaðirnar dystast um at vinna sær atgongumerki til endaspælið. Russland eru við sum vertstjóð.
Einasta vit vita við vissu er, at Russland, sum vertstjóð, verður fyrsta liðið í bólki A, og at lið úr sama heimspartið, undantikið Evropa, ikki spæla í sama bólki. 6 út av 8 bólkum koma at hava tvey evropeisk lið.
Lutakastið verður kl. 15:00.


text:
Ari av Rana
16.11.2017 - 14:38
Tíðindi > Uttanlands > Annað
Kevin Spacey er nokk tann persónurin í heiminum, sum hevur fingið mest ákærur móti sær í samband við #metoo rørsluna. #metoo byrjaði eina bylgju av ákærum um kynsligan ágang móti kendum fólki av alskyns slag. Millum annað hava fleiri politikarar hava lagt frá sær.
Spacey varð fyrst ákærdur fyri at hava gjørt seg inn á ein 14 ára gamlan sjónleikara í 1986, tá Spacey var 26 ára gamal. Síðani tá hava ein rúgvu av fólki fortalt, hvussu Spacey hevur gjørt seg kynsliga inn á tey.
Fyri nøkrum vikum síðani kom ein ákæra móti Kevin Spacey, frá tí tíðini hann starvaðist í Old Vic sjónleikarhúsinum í 11 ár, sum listarligur leiðari. Spacey bleiv ákærdur fyri at hava neyðtikið ein ungan mann, tá hesi lá avdottin.
Nú hevur sjónleikarhúsið gjørt eina innanhýsis kanning av málinum, og ikki færri enn 20 persónar hava boðað frá, at Kevin Spacey varð ósømiligur móti teimum. Kevin Spacey ynskti ikki sjálvur at taka lut í kanningini.


text:
( Úr formáli FKJs )
AV tí at Hin Heilaga Bíblia er ein gomul bók, og vegna tess at King James Bíblian, (sum er frá 1611), so hóskiligani er skrivað á kongligum tignarmáli, talar eisini Hin Føroyska King James á einum upphevjaðum máli. Fyri at náa hesum tignarmáli, stýra til, millum, og innan sum oftast hvørsfalli. Eisini eru serligir málsligir hættir, sum finnast í King James Bíbliuni, vorðnir læntir úr Íslendskum, (sum jú er eitt sera væl varðveitt mál av okkara felags Norrønu rót), og síðan vorðnir tillagaðir til Føroyskt mál.
Tríggir serligir málsligir hættir eru í King James Holy Bible; teir eru: hugsandi háttur, ynskisháttur, og ókomin tíð. Teir báðir fyrstu hátta sær soleiðis í FKJ, at sagnorðið tá tekur tann formin tað hevur í fyrsta persóni eintali; tað fær tó ikki umljóð, uttan tað longu er kent soleiðis í Føroyskum. Dømi um hugsandi hátt er, Um nakar maður hoyri rødd mína, og opni dyrnar; (Opb. 3:20). Hoyrir verður til hoyri, og opnar verður til opni. Annað dømi er, Tessvegna, um nakar maður veri í Christi; (II. Cor. 5:17). Er verður til veri, sum er enn kent í talumáli sum veri seg, tað er, at man setur sær nakað fyri í huganum: man tosar hugsandi. Eitt dømi um ókomna tíð er, Sýna tit deyða Harrans til hann komi; (I. Cor. 11:26). Kemur verður til komi. Ynskisháttur er kendur í Føroyskum; til dømis, Guð gævi; væl gagnist, læri tú væl, osv., hetta er vorðið víðkað í FKJ til at umfata alla ynskistalu, tó sum oftast við ongum umljóði.
Sagnorð í øðrum persóni eintali, sum í nútíðar máli hava líka ur ending í øðrum og triðja persóni eintali, hava øll fingið t ella rt skoytt uppí endan í FKJ, bæði í nútíð og í tátíð, hetta fyri at gera sjónligan tann neyðuga munin á sagnorðum í øðrum og triðja persóni eintali, og harvið náa fram til ein fult sundurgreinaðan málbúna, sum er førur fyri at bera tignarmál King James Bíbliunnar. Dømi, Hvar tú hevurt lagt hann; (Jóh. 20:15); altso, hann hevur, men tú hevurt. Hetta er neyðugt, av tí at orðið tú stendur ikki altíð í tekstinum.
Teknseting FKJ Bíbliunnar er sín egin; hon er í útgangsstøðinum heilt eins og teknseting Ensku KJB, har teknini , ; : og . eru sett sum stigvísar sundurdeilingar av mangan longu setningum Bíbliunnar. Eyka komma og semikolon eru varisligani vorðin sett inn í FKJ, men punktum og kolon eru sett sum í KJB.
Kolon er ikki brúkt í sambandi við framsagnir, eiheldur gásareygu; fyri at minna á, at Bíblian er ikki jarðisk: hon er Guðs heilaga orð.
Heilaga Bíblia, Føroyska King James, er okkara fýra hundrað ár seinkaða reformatións Bíblia, loksins øll hini varðveittu orð Guðs á hini Føroysku tungu: ja, enntá øll hini skírgaðu orð HARRANS.
Orðini hjá HARRANUM eru skír orðˇ: sum silvur roynd í einum bræðsluovni av jørð, skírgaði sjey ferðir.
Tú skalt varða tey, O HARRI, tú skalt varðveita tey frá hesi ætt um ævir.
( Psálmur 12:6—7 FKJ )


text:
Lat høvuðsstaðin granska ullina!
Við eini verkætlan, kunnu vit í Tórshavnar kommunu taka stig til at skipa ullarmóttøku - til dømis í samstarvi við ALS og Fróðskaparsetrið - og harvið leggja lunnar undir arbeiði, útbúgving og gransking um ull og ullarvirking. Soleiðis kunnu vit menna siðsøguligan kunnleika, alt meðan vit gagnnýta tilfeingið.
Ivasamt er, um eg skal seta rópitekin ella spurnartekin við hetta aldargamla orðafelli: "Ull er Føroya gull". Men tað er vist, at føroysku ullarvørurnar eru høgt í metum heima og úti - tó at hon í áseyðaroytingini er tung at fáast við á rættini.
Tað er okkum moralskt - og siðsøguliga - álagt at fyriskipa ullartiltøk og betra umstøðurnar at taka ímóti og virka ullina, heldur enn framhaldandi at lata hetta ríkidømi gleppa okkum av hondum.
At nevna allar nýtsluvørur, er vónleyst, men tað hevur verið róð framundir, at tað er upplagt at seta føroysk undirklæði til standardútgerð í bjargingarbátum.
Høvuðsstaðarøki hevur ríkt tilfeingi um vit læra okkum at síggja møguleikar í seyðinum innan Tórshavnar kommunu. Eg nevni í hesum parti bert ull og skinn, men sjálvsagt skulu vit eisini menna møguleikarnar við seyðakjøti.
Høvuðsstaðurin eigur at verða undangongu-kommuna og vísa øðrum kommunum á, hvussu til ber at skipa fyri tiltøkum og verkætlanum. Tí meti eg tað vera rættast, um vit leggja okkum eftir at skipa fyri slóðbrótandi ætlan, hvussu vit taka ímóti og virka ull í høvuðsstaðnum.
Um vit seta út í kortið ætlanir at taka móti ull á vári 2013, so kunnu vit á heysti 2013 standa klár við ætlan um at taka móti skinnum. Kunnleikin er stórur um bæði ull og skinn, og tí eiga vit at gera alt vit kunnu at savna vitanina, at vit eisini finna fram nýggjar slóðbrótandi leiðir innan hetta økið.
Skinn-móttøkan hevur verið ov nógv tengd at ivasemi, um fyritøkur uttanlands fóru at keypa og eisini hevur spurningur um sláturvirki gjørt sítt til, at tað hevur verið við ávísum fyrivarni at tikið hevur verið móti skinnum.
Ullarvirking hevur funnið sína mótgongd, tí ov lítið hevur verið latið fyri ullina, og talan er um eina langa prosess, áðrenn peningur og vinningur er tøkur. Vit mugu tí brynja okkum við toli heldur enn bert at hugsa løtuvinning.
Ein verkætlan eigur at kunna skipast, har nøkur við kunnleika til rættan framferðarhátt saman við arbeiðsleysum ella øðrum áhugaðum seta í verk ullar-móttøku. Hendan móttøkan skal fyrst og fremst skilja ullina í nýtslubólkar og síðani hagreiða eftir bestu forskriftum.
Eg hugsi mær, at Tórshavnar kommuna hevur hóskandi høli tøkt at lata til slíka verkætlan fyri at lætta um uppstartin. Harafturat eri eg fullvísur í, at vit eiga nógv køn fólk, ið fegin vilja starvast og standa fyri slíkari ætlan.
Vinningurin í øllum hesum er, at vit kunnu fáa fólk at granska dygdina í føroysku ullini. soleiðis, at vit gagnnýta allar lutir, um tað er í klæðum, myndlist, ella heilt nýggjum úrdráttum.
Tað er at fegnast um at føroyskir sniðgevar halda seg til og møta viðurkenning heima og uttanlands. Vónandi kann slík verkætlan stimbra mong onnur at gera egnar royndir. Møguleikarnir eru nógvir, men vit mugu seta fullgóðar arbeiðskarmar.
Síðan hugsi eg mær, at lutur í hesum arbeiði eisini sæst aftur, tá ið vit fáa á stovn listaskúla! Lat okkum skipa listaskúlan, ið røkkur øllum listagreinum tónleiki, myndlist, sniðgeving, leiklist, sangi og dansi.
Jákup av Skarði


text:
Lívstrygging
Tá ein av okkum doyr, hevur hetta stóra ávirkan á tey, ið eftir sita. Familjan hevur mist ein av sínum kæru, og ein heilt nýggjur gerandisdagur skal fáast at virka.
Hjá flestum okkara fyllir gerandisdagurin so nógv, at vit hvørki hava hug ella stundir til at hugsa um avleiðingarnar, skuldi okkara hjúnafelagi ella maki doyð.
Hendir tað óhugsandi, situr ein ikki bert eftir í sorg, men eisini við heilt øðrvísi fíggjarligum fyritreytum.
Hvussu verður fíggjarliga støðan hjá eftirsitandi um eg doyggi áðrenn 67 ára aldur? Henda spurning eiga vit øll at taka upp við jøvnum millumbilum, fyri at tryggja okkum, at eftirsitandi ikki koma í fíggjarligt óføri, um eg skuldi doyð. Somuleiðis eiga vit at spyrja okkum sjálvi “hvønn ynski eg at tryggja og hvussu”.
Hvussu støðan er tá ein doyr, veldst um fleiri viðurskifti
- Er stór skuld?
- Eru børn - felagsbørn og/ella serbørn?
- Kann eftirsitandi velja at sita í óskiftum búgvi?
- Er ognin felagsogn ella serogn?


text:
Orð: Robert Burns
Lag: Skotskt fólkalag / Auld lang syne
Týtt úr skotskum: Christian Matras
1. Hvør skuldi gamlar gøtur gloymt
og gamalt vinalag,
hvør skuldi gamlar gøtur gloymt
og mangan góðan dag.
2. Fyri mangan góðan dag, ið var,
drekk nú eitt glas við mær,
vit tøma eina vinaskál
og minnast tíð, ið var.
3. Vit runnu upp í brekkurnar,
har blomstur vaks og ber,
men síðan varð mangt sporið tungt
í tíð, sum farin er.
4. Vit spældu allan dag við skip
og floyttu eftir á,
men leingi vítt og vágvilt hav
ímillum okkum lá.
5. Her rætti eg tær bróðurhond,
og rætt tú tína mær,
vit bera glas at munni so
og minnast tíð, ið var.
6. Tú koksast ikki, vinur mín
og eg skal fylgja tær,
vit tøma báðir brøðraskál
og minnast tíð, ið var


text:
Fųroya Handverkarafelag mótmęlir ętlašu lógarbroytingini hjį Mentamįlarįšnum at lękka lęrlingalųnina
Fųroya Handverkarafelag męlir Mentamįlarįšnum til at taka aftur ętlašu lógarbroytingina ķ lógini um yrkisśtbśgvingar.
Mentamįlarįšiš hevur sent Lųgtinginum eitt broytingaruppskot, har lagt veršur upp til at handverkslęrlingar ķ skślatķšini skulu fįa vanligan lestrarstušul heldur enn lęrlingalųn, sum higartil.
Orsųkin til uppskotiš er at spara landskassanum pengar, tķ landskassin ķ nśverandi skipan endurrindar lęruplįssunum 75% av lųnarśtreišslunum ķ skślatķšini.
Fųroya Handverkarafelag hevur roknaš śt, hvat lęrlingarnir koma at missa viš hesi ętlašu lógarbroytingini. Umroknaš til mįnašarlųn, veršur missurin 3.649 krónur um mįnašin taš fyrsta lęruįriš vaksandi upp ķ 8.959 krónur um mįnašin taš fjórša lęruįriš.
- Fųroya Handverkarafelag kann ikki višmęla einum uppskotiš, sum beinleišis tekur burturav inntųkuni hjį lęrlingunum. Um landskassin vil spara, so męla vit heldur til at lękka afturberingina til lęruplįssini. Vit kunnu heldur ikki góštaka, at politiska skipanin fer inn į eitt ųki, iš er reguleraš sambęrt einum sįttmįla millum Handverkarafelagiš og Vinnuhśsiš sum umboš fyri meistararnar, sigur Henry Olsen, formašur ķ Fųroya Handverkarafelag.
Fųroya Handverkarafelag ber ótta fyri, at įhugin fyri at gerast handverkaralęrlingur fer at minka um hetta uppskotiš vinnur frama.
- Taš er neyšugt at eggja ungfólki til at taka handaligar śtbśgvingar, tķ vit bera ótta fyri, at taš ķ framtķšini veršur trot į fólki viš handverkaraśtbśgving, um ein so eyšsżnd gularót sum lęrlingalųn ķ skślatķšini veršur tikin burtur, sigur Fųroya Handverkarafelag millum annaš ķ sķnum hoyringssvari til Mentamįlarįšiš.


text:
Eirikur Lindenskov 16.07.2014 (17:34)
Súkklukapping eitur nú Volvo Kring Føroyar
Stóra etapu súkklukappingin fer av bakkastokki um júst eina viku. Súkklukappingin, ið vitjar fleiri av okkara flottu og vøkru oyggjum, verður skotin ígongd mikudagin 23. juli.
Í mong ár var tað Statoil, ið var høvuðsstuðul til Kring Føroyar súkklukappingina. Virkið skiftið navn, og tað bleiv tí Effo Føroyar, ið gjørdist høvuðsstuðul til kappingina. Effo Føroyar er framvegis stuðul, men í ár verður høvuðsstuðulin ein annar. Tórshavnar Súkklufelag hevur nú skrivað undir eina eitt ára stuðulsavtalu við Wenzel P/F. Kappingin broytur tí navn, og nýggja navnið er: Volvo Kring Føroyar 2014
Kappingin er broytt nakað í ár. Koyrt verður væl fleiri kilometrar enn undanfarin ár. Í ár veður eingin prologur, og súkklarar fara til Sands at kappast í einum drúgvum einkultstarti, sum í ár verður heilar 36 km langur.
Fyrr var koyrt góðar 300 km. Nú er talið nærri 500 kilometrum.
Høvuðsdómari í ár verður Geyr Gilsteinsson.
Ruturnar verða soleiðis í ár:
23. juli: 110 km landavegsúkkling
Eysturoy – Borðoy! Flogvøllurin – tunnilin við Streymin – Selatrað – Gøtueiði – Klaksvík – Hvannasund – Klaksvík (Effostøðin)
24. juli: 110 km landavegsúkkling
Streymoy – Eysturoy! Effostøðin í Gundadali – Kaldbakstunnilin – Eiðisskarð – tunnilin við Streymin – Hvalvík – Hósvík – Kollafjørð – Sornfelli (málið)
25. juli: 36 km einkultstartur
Einkulstartur á Sandoynni. Teinur: Effostøðin – Meginskúlin – Effostøðin – Sandabrekkan – Effostøðin. Teinurin skal koyrast 4 ferðir.
26. juli: 115 km landavegsúkkling
Suðuroy. Tvøroyri – Fámjin – Hovsegg – Hov – Porkeri – Vág – Lopra – Sumba – Lopra – Hovsegg – Tvøroyri (tvey umfør niðri vegur – ovari vegur). Startur og mál við Effostøðina á Tvøroyri.
27. juli: 90 km landavegsúkkling
Startur og mál við Wenzel P/F á Akranesgøtu. Koyrt verður á økinum millum Millum Horna, Gomlurætt, Velbastað og økinum kring Tekniska Skúla í Havn.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Flogtíðir
Fráferð 16. apríl 2019 kl. 08.00, heimkoma 23. apríl 2019 kl. 13.30.
Prísur
Samlaður prísur fyri 2 vaksin og 2 børn úr kr. 22.195,-
Samlaður prísur fyri 2 vaksin og 3 børn úr kr. 26.995,-
Íroknað pakkanum
Hotellið
Deiligt hotell, ið er væl egnað til alla familjuna. Á økinum er eitt stórt baðiland við fleiri svimjihyljum og rusjibanum og skipað verður fyri undirhaldi til børnini. Hotellið liggur í væl umtókta býnum, Lloret de Mar, 600m frá strondini. Gistast kann í annaðhvørt dupultrúmi ella 2-rúms íbúð.
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri.


text:
hvat er at yrkja? tann ið dugir tað lærir tað aldrin tann ið ikki hevur lært tað enn hevur nokk altíð duga tað Soleiðis tekur Rói Patursson til í yrkingini “hvat er at yrkja” í savninum Líkasum frá 1985. Tað er ongin loyna, at tað ber illa til at læra til rithøvund, men hevur tú eginleikan […]
Eftir ætlan kemur Vencil tann seytjandi út fyrst í oktober 2016. Tí mugu vit hava eina freist, sum kann freista tey, sum liggja inni víð góðum tilfari, sum tey kundu hugsað sær varð prentað. Øll kunnu senda inn tilfar til Vencil, og tað kann gerast alt árið runt, men um tú skalt fáa tilfar títt […]


text:
Berlin 2017
01.03.2017 - Sverri Egholm
Vit fara til Berlin!
Í ár fara vit aftur til Berlin eins og undanfarin ár. Vit gleða okkum til ein góðan og hendingaríkan túr. Á hesari síðuni fer Miðlabreytin at leggja myndir, ferðafrásagnir og annað inn.
Fylg okkum í Berlin á www.namx.fo
Tilfar frá Berlintúrinum í 2016
Tilfar frá Berlintúrinum í 2015
Tilfar frá Berlintúrinum í 2014
Tilfar frá Berlintúrinum í 2013
Tilfar frá Berlintúrinum í 2012
Tilfar frá Berlintúrinum í 2011
Heimferðin úr Berlin gekst væl
08. Mai 2017
Nám X'arar eru nú komnir heimaftur í øllum góðum eftir stak væleydnaða ferð í Berlin.Við nøkrum myndum úr Norrønu endar ferðafrásøgnin á hesum sinni. ...
les meir
Næmingamyndir úr Berlin og Sachsenhausen
08. Mai 2017
...
les meir
Støðumyndir úr Berlin
05. Mai 2017
...
les meir
Næmingamyndir úr Berlin
05. Mai 2017
...
les meir
Næmingamyndir úr Berlin
05. Mai 2017
...
les meir
Kvøldhugni á skrá
04. Mai 2017
Eftir ein kensluligan fyrrapart úti í týningarleguni Sachsenhausen,
les meir
Finnast týningarlegur allastaðni … ?
04. Mai 2017
Nám X’arar vitjaðu í morgun, mikudagin 3. mai, týningarleguna Sachsenhausen, ið liggur einar 40 km uttanfyri Berlin.
les meir
Á súkklu ígjøgnum Berlin
02. Mai 2017
Í dag, týsdagin 2. mai, vóru Nám X’arar á súkkluni kl. 10.30. Hópurin taldi 172 føroyingar, sum høvdu valt at skoða Berlin á annan hátt enn vanligt er.


text:
Pætur Albinus 04.10.2018 (23:21)
Hilmar Jan hevur fylgt fótbóltinum síðani 1985
Hilmar Jan Hansen telist millum okkara royndastu ítróttarfrásøgufólk, og hevur upplivað mangt og hvat millum ár og dag í jakstranini eftir tí góðu søguni. Hann fortelur um ein bleytan maga í Beograd, ein óðan suðuroying og hví hann ikki eigur ein mynd av málinum hjá Allani Mørkøre í Parkini í 1990.
Síggj FSF Varpið við at trýsta HER
Hann byrjaði sum blaðmaður á Dimmalætting 12. august í 1985, og síðan hevur runavíkingurin umboðað eina ørgrynnu av miðlum, til hann endaði á FM1, hvørs lurtarar nú hava gleði av hansara frásøgnum.
Hoyr eisini, hvussu Hilmar Jan væntar, at leikur fer at ganga í 25. umfari í Betri Deildini, sum verður spælt leygardagin.
Fakta:
25. umfar Betri deildin menn:
B36-Suðringar (15.00)
AB-Víkingur (15.00) Beinleiðis á FM1
07 Vestur-KÍ (15.00) Beinleiðis á FM1
EB/Streymur-NSÍ (15.00)
Skála-HB (15.00)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Magnus Gunnarsson 05.05.2017 (14:27)
MC-Boggie í morgin
Harley Owners Group Føroyar skipar fyri sonevndum MC-Boggie í morgin.
Tiltakið byrjar kl. 11 í Jónas Broncksgøtu 31, har sum Harley-klubbin heldur til. Í hesum sambandi verður Jónas Broncksgøta stongd frá kl. 10.30 -12.00 á strekkinum uttan fyri Harley klubban.
Felagskoyringin verður noðureftir gjøgnum Kollafjørð við einum steðgi við Magn-støðina við Streym. Síðan verður koyrt um Eiðisskarð og so til Mentanarhúsið í Fuglafirði.
MC-Boggie er fyri øll motorsúkkluáhugað, verður sagt í tíðindaskrivi frá Harley Owners Group Føroyum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Eg njóti at fara ein gongutúr hesa árstíðina í Danmark. Vetrarjakkin kann liggja eftir heima og tað tykist sum at hugskotini og íblásturin veksur, eins og blómurnar og trøðini byrja at spretta.
Alt fær eitt nýtt lív og hetta gevur mær eina kenslu av nýggjari byrjan. Allir litirnir, blómuangin og fuglarnir sum syngja lýsa gleði og vón. Ein gongurtúrur í vøkrum umhvørvi, hevur meira virði enn man ofta heldur. Føroyska náttúran er vakrari enn tær flestu og hóast eg njóti donsku náttúruna og tað hon hevur at bjóða, so gleði eg meg at koma heim til mínar Føroyar.
So um tú kennir teg stressaða ella tunga, so er ein gongutúrur sum oftast ein góð loysn. Allar best er at lata telefonina liggja eftir heima (ups, so hevði eg ikki havt fingið hesar vøkru myndirnar). Eisini er lekkurt at hava góðan, jaligan tónleik við. Hetta er ein góður máti, at sleppa av við tankar og geva sær sjálvum eina fríløtu.
Vónandi hava tit havt eina góða hvítusunnu.
M&K


text:
Lítlabrosma (hornabrosmuættin)
Phycis blennoides (Brünnich, 1768)
Stødd: Lítlabrosma verður sjáldan longri enn 100 cm, vanliga 30 til 70 cm.
Dýpi: Hon er botnfiskur úr 50 m niður á 900 m.
Litur: Hon er reyðgrá um bakið, ljósari niðari. Búkfjaðrarnar eru reydligar. Sterturin, gotfjøðurin og ryggfjaðrarnar hava dimma rond. Kjafturin er svartbláur og táknaholurnar svartar. Á trolveiddum fiski eru hesir litir oftast sjávaðir burtur, og hon er gráhvít at síggja.
Teinar: R1 8-12; R2 56-64; G 50-56.
Lýsing: Búkfjaðrarnar á lítlubrosmu eru serliga langar og klænar. Tær eru kloyvdar í ytru helvt og røkka umleið aftur til gotfjøðurina. Hon hevur tvær ryggfjaðrar. Tann fremra er lítil og tríkantað, fremsti teinur er hægstur. Aftara ryggfjøður er long, frá umleið yvir hálvari uggafjøður aftur til stertin. Gotfjøðurin hevur umleið sama skap sum aftara ryggfjøður, men hon er lægri og er umleið 25% styttri. Lítlabrosma hevur lítlan stert, ið er rundaður aftan. Av trantinum til eygað er umleið líka langt sum eygnatvørmátið. Strikan er nógv bogin uppá yvir uggafjøðurini. Hon hevur finnu á lippuni. Hon hevur stóra og leysa roðslu.
Eyðkenni: Tær serliga longu, tvídeildu búkfjaðrarnar. Trolveidd líkist hon morafiski, men kennist alt fyri eitt frá honum á tí, at lítlabrosma hevur bert eina gotfjøður. Morafiskur hevur tvær, og at morafiskur hevur stuttar búkfjaðrar.
Týdningur: Lítlabrosma fæst bert í smáum nøgdum á okkara leiðum og hevur tí ikki havt vinnuligan týdning, men hon er at síggja á fiskamarknaðum við Miðjarðarhavið og er góður matfiskur.
da: Skælbrosme, en: Forkbeard, fr: Phycis de fond, ís: Litla brosma, no: Skjellbrosme, tý: Gabeldorsch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Tjóðarframsýning verður tann 24. februar 2018
Dómari er Espen Engh frá Norra
Freistirnar fyri at melda til:
Fyrsta: 24.01.2018
Onnur: 10.02.2018
Síðsta: 19.02.2018 kl. 21:00
Prísurin ferð upp aftaná fyrstu freist, so minnist til at melda til áðrenn 24.01.2018
Obs!! Kun for hunde bosiddende på Færøerne pga. importregler.
MINNSTIL AT HUNDARNIR SKULU VERA VACINERAÐIR OG ORMAVIÐGJØRDIR SUM ANBEFALA AV DJÓRALÆKNANUM.
Minnist til at eigaraforhold mugu vera í lagið soleiðis at tú sum tilmeldar hundin eisini stendur sum eigari. Er tað ikki í lagið, er at seta seg í samband við DKK og fáa hetta í rætt lag sum skjótast.
Tað er avmarkað pláss, so ger skjótt av!
https://www.hundeweb.dk/
dkk/public/openPage/
paameldingUtstilling/
steg0.html?UTLNR=180264
Freistin er :
4 vikur áðrenn vanligur prísur
14 dagar áðrenn + 50 kr
5 dagar áðrenn + 100 kr
Riggar ikki at tilmelda, so skriva okkum ein mail á : framsýning@gmail.com og sig okkum hví ikki ber til at tilmelda online.
Meiri kunning er undir teigunum: Framsýning 2018 og Ringvenjing
Best In Show til seinastu sýning:
BIS 1 Pom Faroese Big Boss (Bosse) Pomerianian
BIS 2 Stekkjardals Gaius (Óðinn) Labrador Retriver
BIS 3 Strandarhöfuds Litla Íslendskur Seyðahundur
BIS 4 Anna Stórpuddil


text:
Í tvær vikur í summar skipaði missiónshúsið Emmaus í Klaksvík saman við Ísraelsmissiónini fyri bíbliuskeiði í Ísrael. 27 fólk vóru í ferðalagnum og í besta veðri og nógvum hita lærdu vit meira úr Guds orði, eins og vit upplivdu og sóu nógv av Norðurísrael
Bíbliuskeiðið varð hildið í danska húsinum hjá Ordet & Israel, sum liggur við Genesaretvatnið. Húsið er í Poriya, tætt við Tiberias. Húsið verður brúkt sum bíbliuskúli hjá ungum dønum. Vit leigaðu húsið í tvær vikur í summar.
Bíbliutímar knýtt at støðum í Ísrael
Bíbliutímar vórðu hildnir dagliga. Tað vóru nakrir av luttakarunum, ið skiftust at hava bíbliutímarnar: Jóhan Henriksen, Atli Rasmussen, Frants Jensen og Silas Olofson. Flestu av bíbliutímunum vóru knýttir til onkra hending, ið gekk fyri seg í Ísrael.
Vit vóru eisini og vitjaðu fleiri støð í Ísrael, har evnið fyri bíbliutímarnar fór fram. Millum annað Genesaretvatnið, Sælufjallið, Kesarea Filippi, Kesarea við havið, Jerúsalem, Jeriko og Nazaret.
Umframt bíbliutímar høvdu vit eisini andaktir hvønn dag.
Í sambandi við nakrar av útferðunum var onkur av dønunum, sum starvast hjá Ordet & Israel, við okkum, og teir greiddu frá og høvdu andaktir út frá teimum ymisku bíbilsku støðunum, vit vitjaðu.
Aðrar dagar vóru vit sjálvi “guide”.
Hitamet
Á ferðini skiftust vit at gera mat. Vit leigaðu bilar, og koyrdu sjálvi runt í Ísrael. Á dagsferðunum til Jerúsalem og Jeriko leigaðu vit tó buss.
Vit vóru í Ísrael tvær tær fyrstu vikurnar í august. Hetta er heitasta tíðin á árinum. Meðan vit vóru har, var hitabylgja. Tann eina dagin varð nýtt met sett. Hesin dagurin var tann heitasti dagurin, ið nakrantíð er máldur í Ísrael. Hitin lá vanliga millum 35 til 45 hitastig um dagin. Vit máttu tí drekka nóg mikið av vatni, og vit gleddust um, at tað var vælvirkandi aircondition bæði í húsinum, har vit búðu, og í bilunum.
Vitnisburður frá Jenny
Vit vóru til messianska (kristna) gudstænastu í Tiberias, og vit høvdu eisini vitjan av messianskari kvinnu, Jenny, ið livandi greiddi frá sínum vitnisburði, hvussu hon var komin til trúgv á Jesus.
Jenny er jødi og uppvaksin í USA. Øll barnaár hennara sat pápin í fongsli, tí hann var dømdur fyri manndráp. Sjálv hevði hon fleiri diagnosur og segði seg vera trupla at hava við at gera. Nógv hendi í hennara lívi. Millum annað kom hon í samband við eina kvinnu, sum í fleiri ár bað fyri henni, at hon mátti koma til trúgv á Jesus.
Á eini ferð í Danmark kom hon til trúgv á Jesus. Hon flutti seinni til Ísrael, har hon hevur arbeitt nógv við trygdini hjá Ísrael. Hóast diagnosur, so er hon í dag væl útbúgvin og hevur bæði mastergrad og phd. Hon er partur av messianskari meinigheit, og tað liggur henna á hjarta, at aðrir jødar skulu koma til trúgv á Jesus. Hon heitir á kristin runt um í heiminum at biðja fyri Ísrael.
“Við Tórði á túri”
Tætt við Danska húsið er ein svimjihylur í eini kibbutz, sum var dúliga brúktur. Svomið varð eisini í Genesaretvatninum, í Deyðahavinum, í Miðalhavinum og í heitum keldum.
Fólk ymsastaðni úr Føroyum vóru við á ferðini. Ein av teimum var Tórður Mikkelsen, og hann gjørdi eina fína sending “Við Tórði á túri í Norðurísrael”, sum varð send í Kringvarpi Føroya í september. Til ber at hoyra sendingina á kvf.fo.
Orð: Frants Jensen
Myndaánari: Tórður Mikkelsen


text:
Virðið fría samráðingarrættin
Í Føroyum eitur tað, at vit hava frían samráðingarrætt, tvs at lønarkarmur og allir lutir í sáttmálunum eru til forhandlingar hjá hvørjum yrkisfelag sær. Hetta er ikki tað, vit uppliva í lønarsamráðingunum í dag, og einasta demokratiska stríðsamboðið, yrkisfeløgini hava at mótmæla við og trýsta krøv okkara ígjøgnum við, er verkfall. Tí stuðla vit Felagnum Føroyskir Sjúkrarøktarfrøðingar í teirra stríði.
Tað er upp á tíðina, at heilsu- umsorganaryrkini, sum enn í mestan mun verða røkt av kvinnum, verða vird fyri tað, tey eru; lívsneyðug arbeiði fyri allar borgarnar í samfelag okkara, og at lønini og starvsviðurskiftini annars eru á hædd við ta ábyrgd, sum liggur á øllum stigum í heilsu- og umsorganaruppgávunum, tí tað er ein sannroynd, at fleiri bólkar í heilsuverkinum, sum er, eru alt ov lágt løntir.
Vit heita sostatt á Fíggjarmálaráðið um, at taka upp aftur veruligar samráðingar við Felagið Føroyskar Sjúkrarøktarfrøðingar.
Heilsurøktarafelagið
Bioanalytikarafelagið
Ergoterapeutfelagið
Kost- og føðslufelag Føroya
Ljósmøðrafelag Føroya
Fysioterapeutfelag Føroya


text:
09.01.2018 - Av: fp
Copy and paste: børn okkara eru burturvíst av órøttum
(2012: Opið bræv til Løgmann, Kaj Leo Holm Johannesen, Landsstýrismannin í Mentamálum, Bjørn Kallsø)
2018: Opið bræv til Løgmann, Aksel Vilhelmsson Johannesen, Landsstýriskvinnu í Mentamálum, Rigmor Dam
Nei, tað er ikki ein feilur í yvirskriftini omanfyri. Undir verkfallinum hjá pedagogfelagnum fyri seks árum síðan sendi Javni saman við nøkrum foreldrum opið bræv til táverandi løgmann, og táverandi mentamálaráðharra, fyri at gera vart við, at tað ikki er í lagið at skúlanæmingar við serligum tørvi verða burturvístir úr skúlanum vegna verkfall hjá pedagogfelagnum. Nakað annað var, um tað var lærarafelagið, ið var í verkfalli, tí tá rakti tað allar næmingar. Nú verða nakrir næmingar enn einaferð vendir á skúlagáttuni, ímeðan floksfelagarnir sleppa í skúla sum vanligt. Vit hava lógir, ið eiga at tryggja at allir borgarar í landinum verða viðfarnir eins, og vit hava við ST-sáttmálanum politiskt tikið undir við, at vit vilja tryggja, at fólk, ið bera brek, fáa somu rættindi sum onnur.
Eitt er lógarverkið. Ein stórur partur av hesum snýr seg eisini um hugburð. Við at senda nakrar ávísar næmingar til hús, og ikki aðrar, stuðla vit nettup uppundir segregering og diskriminering. Og hvørjar avleiðingar fær tað fyri sjálvskensluna hjá hesum burturvístu næmingum, sum í nógvum førum eru fullgreiðir yvir, at flokksfelagarnir sleppa í skúla sum vanligt?
Nei, feilurin er ikki í yvirskriftini – feilurin liggur onkustaðni í skipanini. Her er absolut einki hent fyri at betra um hesi viðurskifti. Tí brúka vit copy and paste frá 2012 til restina av tekstinum, og heita enn einaferð á landsins mynduleikarnir um at veita ta undirvísing okkara børn hava rætt til:
Hesa síðstu tíðina hevur verið nógv at hoyra um, at næmingar í føroyska fólkaskúlanum ella í Skúlanum á Trøðni eru koyrdir til hús í óavmarkaða tíð vegna verkfall hjá pedagogunum. Summi av hesum børnum í fulla tíð og onnur í niðursetta tíð.
Vit eru foreldur at børnum, ið eru antin koyrd til hús fulla tíð ella sum part av degnum. Felags fyri okkum øll er, at vit foreldur fingu eina uppringing frá lærara ella skúlastjóra við boðum um burturvísing.
Niðanfyri brot eru tikin úr LØGTINGSLÓG NR. 125 FRÁ 20. JUNI 1997 UM FÓLKASKÚLAN, SUM SEINAST BROYTT VIÐ LØGTINGSLÓG NR. 67 FRÁ 26. MAI 2011
Kap 5.
§ 40. Eitt og hvørt barn, sum býr her á landi, hevur undirvísingarskyldu eftir reglunum í §§ 42 - 44, uttan so er, at galdandi er fyri tað reglur um undirvísingarskyldu í aðrari lóggávu. Sama er galdandi fyri børn, sum skulu vera her í landinum í minsta lagi 6 mánaðir.
§ 41. Eitt og hvørt undirvísingarskyldugt barn hevur skyldu at ganga í fólkaskúlan, um tað ikki á annan hátt fær eina undirvísing, ið kann javnmetast við ta, sum vanliga verður kravd í fólkaskúlanum.
§ 42. Undirvísingarskyldan byrjar 1. august í tí álmanakkaári, barnið fyllir 7 ár, og endar 31. juli, eftir at barnið hevur fingið regluliga undirvísing í 9 ár. Forskúlin verður ikki taldur uppí. Undirvísingarskyldan endar tó í seinasta lagi 31. juli í tí álmanakkaári, barnið fyllir 17 ár, ella tá ið tað hevur lokið skúlagongdina í grundskúlanum ella eina útbúgving, ið kann javnmetast við hana, smb. § 41, 3. stk.
§ 43. Tey ella tann, ið hevur foreldramyndugleikan, ella tann, sum í roynd og veru er um barnið, skal gera sítt til, at barnið lýkur undirvísingarskylduna, og má ikki forða fyri tí.
Vísandi til omanfyrinevdu greinir í fólkaskúlalóguni, undrar tað okkum, at børnini eru burturvíst uttan annað undirvísingartilboð.
Vit síggja hetta sum brot á omanfyrinevndu lóg. Okkara børn hava undirvísingarskyldu samb. Kap 5 §40,41 og 42.
Vit hava sum foreldur skyldu til samb. § 43 at syrgja fyri, at barn okkara lýkur sína skúlaskyldu. Vit mugu ikki forða fyri hesum! Sum er, forðar skúlin fyri hesum.
Vit meta, at børn okkara eru burturvíst av órøttum sambart omanfyristandandi lóg.
Vit skilja tó, at fleiri av verkfallsraktu børnunum hava tørv á stuðli av ymiskum slag, summi pedagogiskum stuðli fulla tíð og tískil ikki kunnu verða í skúla nú verkfall er. Stuðulin hevur tó ikki ábyrgd av undirvísingini.
Onga staðni í skúlalógini stendur at undirvísingin er treytað av pedagogiskum stuðli. Vit heita á skúlamynduleikarnar um, at lata okkum foreldur syrgja fyri at barn okkara lýkur sína skúlaskyldu. Vit heita á skúlamynduleikarnir um, at veita ta undirvísing okkara børn hava rætt til.


text:
Orð og lag: Kajfinn Hammer
1. Hvørji eru hasi, sum á smala vegnum ganga fram,
sum til heimsins fjas ei renna, eftir rós ei eru gram;
sum frá tíðarinnar fráfalsstreymum burtur halda seg?
– Tað eru tey sum hava sagt farvæl til heimsins veg!
Niðurlag: Tey hava tváað síni klæði, gjørt tey hvít í Lambsins blóð’,
hóast vird sum annað gólvsóp gjørt tey hevur Harrin tó
til eitt ævigt kongadømi og til prestar fyri Sær,
eingin makt og eingin mótgongd rivið tey úr hond Hans fær.
2. Ei í Sodoma tey trívast, ei hjá Lot tú finnur tey,
ei á vínstovum tey sita, elska heimsins lyst og eyð;
nei, í Tjaldbúð Guðs tey tæna, fyri Guði halga seg,
– tað eru tey sum hava sagt farvæl til heimsins veg!
3. Hvørji eru hasi, sum í vatnið lýðin stigu út,
sum við Kristus’ vórðu grivin og við Honum risu upp,
ei á tóma læru byggja, men til Orðið halda seg?
– Tað eru tey sum hava sagt farvæl til heimsins veg!
4. Hvørji eru hasi, sum av gleði strála dag um dag,
tó tey sviðan mangan kendu her frá følskum brøðralag,
og til áirnar í Bábel ikki aftur ynskja seg?
– tað eru tey sum hava sagt farvæl til heimsins veg!
5. Hvørji eru hasi, hvítklædd fyri Trónu Guðs ein dag
munnu standa endurloyst og frí og syngja loyst og glað?
Gloymt tey hava heimsins møði, yvir arvin gleða seg,
– tað eru tey sum hava sagt farvæl til heimsins veg!


text:
Útjaðarapolitikkur 2012
Júst sum man helt at sitandi samgonga ikki kundi gjørt tað verri, ja so náddi tey aftur nyggjum hæddum í dag. Ella rættari sagt botnin.
Í morgum svaraði Johan Dahl landsstyrismaður munnligum fyrispurningi um Strandferðsluna. Svarið var at Smyril og Teistin skulu skerjast ein túr hvør. So langt eru vit komin ár 2012 !!
Meðan onnur koma við uppskotum um tunlar og betran av samferðslukervinum bæði loftvegis og á vegunum, ja so skulu vit sum enn sigla skerjast. Argumentatiónin fyri at betra samferðsluna er øktur trivnaður, øktur produktivitetur, økt búseting, betri vinnilív o.s.fr. Ikki eitt einasta argument er ímóti góðari samferðslu. Øll tey góðu argumentini eru bara ikki galdandi fyri okkum sum hava Smyril og Teistan sum okkara farleið.
Ikki sørt at man fær assosiatiónir til “denne lov gælder ikke for Færøerne” nú er broytt til “undantikin rætt til góða samferðslu eru suðringar og sandoyingar”
Hvussu skal útjaðarinum vera lív laga við slíkum hugsunarhátti ? Hvør kann dríva vinnu við vánaligari samferðslu ? Skulu nøkur fólk hava verri sømdir enn onnur ? Og soleiðis kann eg halda áfram, tí spurningarnir eru nógvir. Svarið átti at verið einfalt.
Kanska er hetta ein av kostnaðunum fyri skattalættan hjá samgonguni ? og allarhelst eru fleiri ratir eftir at gjalda á tí kontuni.
Spyrji bara, er hetta tað fólk vilja hava ????
Sirið Stenberg Tjóðveldi


text:
Sambært Dimmalætting
, arbeiðir landsstýrið við at finna fígging til enn eina lækking av persónsinntøkuskattinum. Hetta er sera skilagott. Og at næsti skattalættin skal fíggjast er eisini eitt framstig.
Her er vert at hava í huga íslendska kjakið. Sambært íslendskum miðlum
sigur Jón Steinsson, búskaparfrøðingur á Columbia University í New York í viðmerking til ætlanina hjá nýggju íslendsku stjórnini at lækka tilfeingisgjaldið hjá fiskivinnuni:
Ef takmarkið er að auka hagvöxt þá væri miklu betra að lækka tekjuskattinn eða virðisaukaskattinn heldur en að lækka veiðileyfagjaldið. Í rauninni ættu þeir að ganga lengra og hækka veiðigjaldið og svo gætu þeir lækkað hina skattana meira. Það myndi auka hagvöxt í landinu.
Eg dugi ov illa at lesa íslendskt tíðindamál, men við hjálp google:
Um málið er at økja búskaparvøksturin var nógv skilabetri at lækka inntøkuskattin ella MVG-ið heldur enn at lækka gjøldini á veiðuloyvi. Í veruleikanum skuldu tey heldur hækkað tilfeingisgjøldini soleiðis at ráð vórðu at lækka skatt og avgjøld meira. Tað hevði stimbrað búskaparvøksurin í Íslandi. (mín týðing via google translate til enskt)
Orsøkin til munin á tilfeingisgjaldi og øðrum inntøkukeldum (skattur og avgjøld) er tann einfalda, at tilfeingisgjøld hava ikki deyðvektstap, sum skattir og avgjøld hava. (Eg havi skrivað eitt sindur um tað fyrr.
) Lønarskattur avmarkar hugin at arbeiða og avgjøld avmarka nýtsluna, og tí er samfelagsliga ein búskaparligur missur, men tá tilfeingisgjald avmarkar hugin at fiska, so er tað gagnligt tí tilfeingisrentan (t.e. náttúruskapta virðið) ger, at hugurin at fiska er frammanundan ov stórur, og talan er tí ikki um eitt deyðvekstap frá tilfeingisgjaldi, men ein dupultan vinning
.
Hvussu høgt skal tilfeingisgjaldið so vera? Er einki loft? Jú, eitt loft er, men tilfeingisgjaldið skal vera so høgt sum gjørligt. Og hvat merkir tað?
Tað rætta tilfeingisgjaldið er so høgt sum fiskivinnan er sinnað at gjalda. Og tá meini eg ikki, so høgt sum fiskivinnan sigur seg vilja gjalda, men so høgt tað kann vera, men har hugurin at fiska er varðveittur.
At finna hetta markið finst ein skilagóð mekanisma: marknaðurin. Lat skipaeigarar kappast um fiskatilfeingið og bjóða uppá kvotur og/ella dagar á eini uppboðssølu. Tá finna vit markið og rætta tilfeingisgjaldið.


text:
Kunngerð nr. 83 frá 18. november 1970 av reglugerð fyri eigarafeløg sambært løgtingslóg um eigaraíbúðir.
Við heimild í § 7 í løgtingslóg nr. 11 frá 3. apríl 1970 um eigaraíbúðir hevur landsstýrið fyrisett fylgjandi
Normalkunngerð
Aðalfundur
§ 1. Aðalfundurin er hægsti myndugleiki eigarafelagsins.
2. stk. Hvør limur kann leggja stjórnaravgerðir honum viðvíkjandi fyri aðalfundin.
3. stk. Aðalfundarsamtyktir verða gjørdar við atkvøðumeiriluta eftir býtistali.
4. stk. Til samtyktir um munandi broytingar av felags lutum og tilhoyri ella um sølu av munandi pørtum av hesum ella um broytingar av hesi reglugerð krevst tó, at 2/3 av atkvøðunum eftir tali og býtistali eru fyri. Er minni enn helmingurin av teimum, ið hava atkvøðurætt eftir tali og býtistali, á aðalfundi, og í minsta lagi 2/3 eftir tali og býtistali av teimum, ið eru á fundi, greiða atkvøðu fyri uppskotinum, skal nýggjur aðalfundur verða hildin innan 14 dagar, og har kann uppskotið verða viðtikið við 2/3 av greiddum atkvøðum eftir tali og býtistali.
§ 2. Ársaðalfundur verður hildin í mars ella apríl við hesi skrá:
1. Frágreiðing um starvið í farna árinum og framløga til góðkenningar av ársroknskapi við átekning av grannskoðaranum.
2. Val av stjórnarformanni, um hann fer frá (sbr. § 6, 2. stk.)
3. Val av øðrum stjórnarlimum.
4. Val av tiltaksmonnum.
5. Val av grannskoðara og tiltaksmanni hansara.
2. stk. Eykaaðalfundur verður hildin, tá ið stjórnin heldur tørv vera á, tá ið minst 1/4 av limunum eftir tali ella býtistali krevur tað til viðgerð av ávísum máli ella tá ið tað er viðtikið á aðalfundi.
§ 3. Stjórnin boðar til aðalfund við minst 8 daga freist.
2. stk. Í fundarboðunum skal standa fundarskrá og nær og hvar aðalfundurin verður hildin. Ætlar stjórnin at seta fram uppskot á aðalfundinum, skulu tey verða lýst í fundarboðunum og samtíðis verða løgd fram til eftirlits á ávísum stað.
§ 4. Limir hava rætt at fáa ávís mál viðgjørd á aðalfundinum. Áheitan um at fáa mál viðgjørd á ársaðalfundinum skal vera stjórnini í hendi í seinasta lagi 15. februar.
2. stk. Hjúnarfelagið kann greiða atkvøðu fyri lim, ella myndugur persónur, ið hevur skrivligt umboð frá limi.
§ 5. Aðalfundurin velur fundarstjóra.
2. stk. Aðalfundarfrágreiðing verður skrivað í gerðabók, góðkend av stjórnini. Frágreiðingin verður undirskrivað av fundastjóranum og stjórnarformanninum.
Stjórnin
§ 6. Á aðalfundinum verða valdir 4 stjórnarlimir umframt formann, sum verður valdur fyri seg, og 2 tiltaksmenn. Vald kunnu einans verða felagslimir, hjúnafelagar teirra og næstingar.
2. stk. Annaðhvørt ár fer formaðurin frá. Av hinum stjórnarlimunum og tiltaksmonnunum fer helmingurin frá á hvørjum ári. Fyri teir stjórnarlimir og tiltaksmenn, sum eru valdir í senn, verður avgjørt við lutakasti hvørjir fara fyrst frá. Annars fara teir frá í somu røð, sum teir eru valdir. Afturval er loyvt.
3. stk. Fara stjórnarlimir frá millum tveir ársaðalfundir, koma teir valdu tiltaksmenninir í staðin. Eru eingir tiltaksmenn, skal eykaaðalfundur verða hildin til val av stjórnarlimum og tiltaksmonnum.
4. stk. Stjórnin velur ein av limum sínum til næstformann.
5. stk. Stjórnin kann í eini starvsskrá gera gjøllari fyriskipanir um virki sítt.
§ 7. Stjórnin stendur fyri leiðsluni av eigarafelagnum.
2. stk. Stjórnin hevur skyldu til at røkja felagsins áhugamál væl og virðiliga, harí roknað at gjalda felags útreiðslur, tekna vanligar tryggingar (t.d. brunatrygging og húseigaratrygging), stíla fyri reingerð, umsiting og neyðugum endurnýggingum. Stjórnin skal føra vandaligan roknskap við øllum felagsútreiðslur og -inntøkum. Verða gjøld kravd frá limunum til felagsútreiðslur, skal roknskapur eisini førast við teimum, og tey skulu verða kravd við hóskandi freist.
3. stk. Stjórnin kann taka sær ein hjálpara til dagliga raksturin.
§ 8. Formaðurin ella, um honum berst frá, næstformaðurin boðar til stjórnarfundar, tá tørvur er á og tá ið 2 stjórnarlimir krevja tað.
2. stk. Stjórnin er viðtøkufør, tá ið formaðurin ella næstformaðurin og í minsta lagi 2 aðrir stjórnarlimir eru á fundi.
3. stk. Avgerð verður tikin av teimum stjórnarlimum, ið eru á fundi, við vanligum atkvøðumeiriluta. Stendur á jøvnum, hevur formaðurin ella, um hann ikki er hjá, næstformaðurin avgerandi atkvøðuna.
4. stk. Stjórnarfundarfrágreiðing verður skrivað í gerðabók, góðkend av stjórnini. Frágreiðingin verður undirskrivað av teimum stjórnarlimunum, sum eru á fundi.
Hvussu felagið verður bundið
§ 9. Eigarafelagið verður bundið av stjórnarformanni ella næstformanni saman við einum øðrum stjórnarlimi.
Stovngrunnur
§ 10. Um í minsta lagi 1/4 av felagslimunum eftir tali ella eftir býtistali krevur tað, skal grunnur verða stovnaður til gjaldingar av felagsútreiðslum, sbr. § 7, 2. stk. Eigararnir skulu lata 1 prosent av ognarvirðinum um árið í grunnin, inntil grunnfæið er 4 prosent av ognarvirðinum. Fæst ikki semja um ognarvirðið, verður tað ásett av 2 av rættinum útnevndum monnum.
Grannskoðan
§ 11. Felagsroknskapurin verður grannskoðaður av grannskoðara, valdum á aðalfundinum. Um í minsta lagi 1/4 av felagslimunum eftir tali ella býtistali krevur tað, skal grannskoðarin vera statsgóðkendur.
2. stk. Grannskoðarin verður valdur fyri eitt ár. Afturval er loyvt.
3. stk. Í samband við grannskoðanina skal grannskoðarin kanna, um felagsleiðslan er tryggjandi.
4. stk. Grannskoðarin hevur rætt til at kanna allar roknskaparbøkur og goymslur og kann krevja allar upplýsingar, sum hann heldur hava týdning fyri virki sítt.
5. stk. Grannskoðarin skal skriva gerðabók. Í frágreiðingini um grannskoðanina skal hann skila til, hvørt hann heldur felagsleiðsluna vera tryggjandi.
6. stk. Hvørja ferð viðmerkingar eru gjørdar í grannskoðarabókina, skal hon verða løgd fram á næsta stjórnarfundi og teir stjórnarlimir, sum eru á fundi, skulu vátta við undirskrift, at teir hava gjørt seg kunnugar við viðmerkingarnar.
Ársroknskapur
§ 12. Álmanakkaárið er roknskaparár felagsins.
2. stk. Tá ið roknskapurin er viðtikin, verður hann undirskrivaður av stjórnini og áteknaður av grannskoðaranum.
§ 13. Almenna reglugerðin er galdandi, um ikki annað er viðtikið og tinglýst, sbr. § 7 í lóg um eigaraíbúir.


text:
Hesi mál verða viðgjørd á Býráðsfundi, mánadagin tann 28. oktober 2013 kl. 19.00:
Evni: Kunning
Upplatingartíðir hjá bingjuplássinum í smb. við slaktið
Í næstum byrjar flettingin. Í hesum sambandi hevur bingjuplássið opið hvørt kvøld frá 1. okt. og allan mánaðin út.
Fundarfrásøgn frá býráðsfundinum 23. september 2013
Fundarfrásøgn frá 8. býráðsfundi í 2013, sum var 23. september, er løgd út á heimasíðuni.
Vágs Kvøldskúli veturin 2013/2014
Lærugreina-ætlanin fyri Vágs kvøldskúla veturin 2013-2014 er nú klár. Tilmeldingarfreist til skeiðini er 6. oktober 2013.
Broyting av byggisamtyktini fyri Vágs kommunu
Við heimild í løgtingslóg nr. 13 frá 21. mai 1954 seinast broytt við løgtingslóg nr. 13 frá 18. mars 2013, verður við hesum boðað frá, at Vágs býráð á fundi 23. sept. 2013 hevur samtykt at broyta byggisamtyktina fyri Vágs kommunu.


text:
Líknandi greinar
Team Rynkeby donerer 29.4 mio. kr. til kritisk syge børn
Dansk forskning i kritiske kræft- og lungesygdomme blandt børn får et mærkbart løft det kommende år. Team Rynkeby har i dag overrakt 29,4 mio. kr. til Børnecancerfonden og Børnelungefonden. De gulklædte velgørenhedscykelryttere fra Team Rynkeby, der hvert år cykler til Paris til fordel for børn med kritiske sygdomme, yder igen i år et mærkbart bidrag Les meira…
Løgtingsformaðurin, skunda tær Bjørn, eg skal fletta tvey lomb í kvøld
Tað var reint út sagt onki skil á Løgtinginum í dag. Uppskot blivu løgd fram, sum slett ikki høvdu undirtøku í samgonguni, eitt nú veiðigjaldi til fiskivinnuna og fleiri samgongumenn søgdu, at teir tóku slett ikki undir við uppskotinum. Andstøðan var í øðini og segði hvussu óseriøs samgongan var, at koma í Løgtingið við uppskotum, Les meira…
Gomul filmsklipp frá Danmark
Her kunnu tit síggja gomul filmsklipp frá Danmark. Tað er filmcentralen sum hevur lagt filmsklippini út, sjá filmsklipp, klikk her: “Danske kortfilm og dokumentarfilm” SáH


text:
Stuttlig bók um heimsins undirgang av veðurlagsbroytingum
Marc Morano hevur júst skrivað bók við um, hvussu veðurvargar villleiða fólk við sínum spádómum um verðsins enda. (The PI Guide to Climate Change.”
Morano granskar veðurlag, og hansara beinraknu lýsingar av tápuleikum í veðurlagskjakinum gera hann ein hin mest hataða “veðurlagsskeptikara”, “persónlig ímynd av óndskapi,” skrivar vinstravendi miðilin, Daily Kos.
Í bókini sigur høvundurin, at sannir veðurfrøðingar vita best, hvussu smáar møguleikar og evni tey hava til at spáa langt fram um veður.
Men tey, ið gera seg upp at vera serfrøðingar í veðurbroytingum, og alt embætisverkið, ið fær løn fyri at ræða lívið úr fólki um framtíðina, spáa veðrið hálva og enntá heila øld fram, hóast tað er ilt at síggja fáar dagar fram.
Alarmistarnir gera seg upp sum vísindafólk, men verða drivin fram av politikki, pengum og egnari religión. Tey skulu skjótt standa til svars fyri dómadags-rópum, og verða tá avdúkað sum svindlarar. Tey váða sítt umdømi.
Morano skrivar, at heimurin rindar mia dollarar hvønn dag til at “fyribyrgja” globalari upphiting. Eitt falsum, tey lúgva um í heilum, er, at 97% av øllum vísindafólkum eru samd um upphitingina og kalla okkum ivasomu brotsfólk.
Hann sigur, at veðurlagspolitikkurin hjálpir ikki heimsins fátæku, men knúsar tey, tí at París-avtalan kostar 100-tals mia dollarar at verða útint til fulnar.
Morano spottar við, at “veðurlagsbroytingar” hava fingið skyldina fyri m.a. prostitutón, vertshúsbardagar, flogfarsturbulens, kríggj og fólkaflytingar. Tey mest religiøsu vilja “verja síni børn móti illveðri við ikki at fáa tey!”
Veruliga tjúknar ísurin á Antartika, og at sammeta hita frá ári til árs er høpisleyst. Annars hevur norðara hálva havt kaldasta vetur í áratíggju.
Klimatologurin Oren Cass takkar Trump fyri at hava bjargað USA úr París-avtaluni, sum hevði kostað landinum 100-tals mia dollarar árliga, meðan Kina og India, ið hava risa CO2-útlát, sleppa snikkaleys at dálka til 2030. Nýggi amerikanski uttarríkisráðharrin, Pompeo, hatar París-sáttmálan, sum er gott.
Hitaløgini um knøttin eru ornað síðan seinastu ístíð við ella uttan menniskju. CO2-ið var 10 ferðir hægri undir ístíðum fyri 10000-tals árum síðan enn í dag.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Síðsta heimsmálið kann tykjast heldur óítøkiligt, tí hvat merkir samstarv í roynd og veru?
Seytjanda heimsmálið snýr seg um breitt politiskt, tøkniligt og búskaparligt samstarv tvørtur um landamørk. Samgongur, fyritøkur, feløg og vanliga fólkið skulu seta sær fyri, at arbeiða við málunum, hvør sær og saman, til tess at røkka teimum. Harafturat snýr tað seg eisini um, hvør skal gjalda fyri íløgurnar, sum skulu til, fyri at vit kunnu røkka heimsmálunum.
Svarið er, at tað skulu vit øll. Tann ríkari parturin av heiminum skal virða teirra lyfti um hvørt ár at lata í minsta lagi 0,7 prosent av bruttotjóðarinntøkuni, til at stuðla menningini í teimum fátækastu londunum. Menningarlondini skulu tó ikki einans taka ímóti og vera bundin at stuðulinum. Tey skulu eisini gerast betri til at gjalda fyri egna menning og gerast meira sjálvstøðug. Tey skulu gerast betri til at savna inn skatt og nýta peningin skynsamt til íløgur í vegir, skúlar, læknastovur og annað, ið kann stimbra búskaparligari framgongd og gera tað møguligt at lyfta enn fleiri upp úr fátækradømi.
Ein partur av grundarlagnum fyri, at menningarlondini sjálvi kunnu fíggja størri part av teirra menning, er at útflutningurin til restina av heiminum tvífaldast áðrenn 2020. Hesum kunnu vit røkka, eitt nú um tey londini, har minsta menning hevur verið, fáa atgongd til altjóða heimsmarknaðin uttan tollforðanir og kvotur.
Við síðuna av hesum skulu øll londini í heiminum gerast betri til at samstarva um tøkni og gransking tvørtur um landamørk. Eitt nú skulu vit veita hvørjum øðrum burðardygga tøkni, soleiðis at menningarlondini frá byrjan kunnu byggja upp ídnaðir, ið eru umhvørvisliga burðardyggir. Málið er, at menningarlondini ikki gera somu feilirnar, sum framkomnu londini hava gjørt, og sum hava ført við sær stórar trupulleikar við dálking.
Fortreytin fyri hesum er, at vit gerast betri før fyri at máta gongdina í londunum, og tá er tað ikki bara talan um búskaparliga vøksturin. Tá vit savna inn fleiri hagtøl, fer tað at bera betri til at síggja, um okkara strembanir og íløgur eisini lyfta fólk úr fátækadømi, um nóg nógv børn ganga í skúla, og um náttúruøki verða nóg væl vard.
https://www.youtube.com/watch?v=eThdGXk6sq4&feature=youtu.be
Hvat er tað, sum í hesum føri dálkar, so fólk fara at rudda?
Skiftið orð í flokkinum um átakið og, hvat tað kann læra okkum.
Takið støðu til um felags strandarudding er eitt gott hugskot.
kvf.fo/netvarp/sv/2018/05/24/20180524ruddaforoyar
Átakið "Rudda Føroyar" er lýst í hesum stutta broti í Degi og Viku um. Nær er dagurin, tá skotið verður upp at vit øll fara at rudda í øllum landinum? Hvør fann uppá hetta átak? Hvat halda tit í flokkinum um, at øll fara at rudda ein og sama dag? Ger tað betri mun, enn um hvør einstakur ruddaði sum best, tá tað lá fyri?
Í mong ár arbeiddu føroyingar í Føroyingahavnini í Grønlandi. Nú er einki arbeiði har. Tí standa allir bygningarnir eftir, oyðilgadir, ljótir og vandamiklir. Finnið myndir úr Føroyingahavnini og skiftið orð um, hví vit ikki eftir okkum.
Lata vit altjóða menningarhjálp á fíggjarlógini?
Eru vit við í afturvendandi menningarætlanum í menningarlondum?
17.1 Heimliga tilfeingisbúgvingin verður styrkt, millum annað við altjóða stuðli til menningarlond at bøta um evnini at krevja inn skatt og aðra inntøku
17.2 Ídnaðarlond skulu til fulnar røkja sína skyldu at veita almenna menningarhjálp, eisini skylduna hjá mongum menningarlondum at røkka málinum, sum er 0,7 prosent av bruttutjóðarinntøkuni fyri almenna menningarhjálp (ODA/GNI) til menningarlond og 0,15 til 0,2 prosent av ODA/GNI til tey mest tilafturskomnu londini; ODA-veitarar verða eggjaðir til at hugsa um at seta sær sum mál at lata teimum minst mentu londunum í minsta lagi 0,2 prosent av ODA/GNI
17.3 Annað fíggjarligt tilfeingi skal útvegast menningarlondum frá nógvum ymiskum keldum
17.4 Menningarlondini skulu fáa hjálp at fáa langtíðar skuldarjavnvág við samskipaðum politikki, sum miðar eftir at fáa útvegað skuldarfígging, skuldarsanering og skuldarumlegging, sum hóskiligt er, og fara í holt við uttanlandsskuldina hjá ógvisliga skuldarbundnum, fátækum londum fyri at lætta um skuldartrýstið
17.5 Íløgustimbrandi skipanir fyri tey minst mentu londini skulu verða samtyktar og settar í verk
17.6 Økja norður-suður, suður-suður og tríhyrnings økissamstarvið og altjóða samstarv um vísindi, tøkni og nýskapan og at gera meira burturúr at deila kunnleika eftir sínámillum ásettum sáttmálatreytum, millum annað við bøttari samskipan millum verandi mekanismur, serliga á ST-stigi, og við heimsfevndum tøknifrøðiligum umlættingarskipanum
17.7 Virka fyri at menna, flyta og breiða út umhvørvisliga góða tøkni til menningarlond eftir góðum treytum, eisini fyri serprís og við framíhjátreytum, sum partarnir sínámillum semjast um
17.8 Fáa tøknifrøðibanka og vísindi, tøknifrøði og nýskapandi førleikabúgving at virka til fulnar í teimum minst mentu londunum frá 2017 og nýta stuðlandi tøknifrøði, serstakliga kunningar- og samskiftistøknifrøði uppaftur meira
17.9 Økja altjóða stuðul til at seta í verk munadygga og miðvísa førleikabúgving í menningarlondum til at stuðla landsætlanum at seta í verk øll tey Burðardyggu menningarmálini, eisini ígjøgnum norður-suður, suður-suður og tríhyrnings samstarv
17.10 Virka fyri einari fleirtjóða handilskipan undir Heimshandilsfelagsskapinum, sum er heimsfevnandi, reglugrundað, opin, sum ikki ger mismun og er rættlátað, eisini við samráðingarniðurstøðunum í Doha menningarskránni
17.11 Útflutningurin úr menningarlondum skal vaksa munandi, serstakliga verður miðað eftir at tvífalda partin av útflutningi til allan heim úr teimum minst mentu londunum fyri 2020
17.12 Varandi tollfrí og kvotufrí marknaðaratgongd verður sett í verk fyri øll tey minst mentu londini, sambæriligt við avgerðir hjá Heimshandilsfelagskapinum, millum annað við at tryggja at framíhjáreglur fyri upprunaland, galdandi fyri innflutning frá teimum minst mentu londunum, eru gjøgnumskygdar og einfaldar og gera sítt til at lætta um marknaðaratgongdina
17.13 Javnvágin í heimsmakrobúskapinum verður styrkt, eisini við samskipan og politiskum samfesti
17.14 Politiska samfestið fyri burðardygga menning skal batna
17.15 Politiska rúmið og leiðslan í hvørjum einstøkum landi, sum fáa í lag og seta í verk politikk um fátækratýning og burðardygga menning, skulu verða vird
17.16 Heimsfelagsskapurin fyri burðardygga menning verður styrktur við stuðli frá felagsskapum við fleiri áhugapørtum, sum skipa fyri og deila sínámillum kunnleika, serkunnleika, tøknifrøði og fíggjarligt tilfeingi fyri at stuðla øllum londum at náa Burðardygg menningamál serstakliga í menningarlondunum
17.17 Eggja til og virka fyri munadyggum almennum, almenn-privatum og sivilsamfelagsligum felagsskapum, sum grundaðir eru á royndir og tilfeingisútvegandi virkisætlanir í felagsskapum
17.18 Fyri 2020 skal stuðulin til førleikabúgving til menningarlond økjast, eisini fyri tey minst mentu londini og smáoyggjar í menning, til í stórum at økja tøku nøgdina av hádygdar- og álítandi dátum, sum eru sundurgreinaðar eftir inntøku, kyni, aldri, rasu, etnisiteti, migratoriskari støðu, breki, landafrøðiligum staði og øðrum eyðkennum, viðkomandi í landssamanheingi
17.19 Fyri 2030 verður bygt á verandi átøk at máta framburð í burðardyggari menning, sum bøtir um tjóðarinntøku og bøtir um hagtalsligu førleikamenningina í menningarlondum
Heimsins bestu tíðindi hava verið á prenti í Dimmalætting í 2018.
Hesar greinar umrøða Heimsmál 17:


text:
Sýni & Dýpi 1 er ein samvirkin bókaheild við tveimum bókum.
Sýni 1 viðger førleikarnar at skriva, lesa og samskifta munnligt umframt málnýtslu, málsøgu, tekstsløg og samansettir tekstir.
Dýpi 1 fevnir um tekstsløgini: stuttsøgur, yrkingar, skaldskap av manna munni, sjónleik og yrkisbókmentir, myndir og lýsingar.
Kristinbjørg Høgnesen og Ann Ellefsen hava ritstjórnað Dýpi.
Sólvá Jónsdóttir og Kirsten Brix hava ritstjórnað Sýni.
Dorit Hansen hevur samskipað arbeiðði
sBókin er ein sjálvstøðug digital útgáva, sum samhugsar bók og net og gagnnýtir tað besta úr báðum miðlum.
Umframt vanligan tekst og vanligar myndir hevur sBókin samvirknar uppgávur, upplisnan tekst og livandi myndir. Við sBókini hava næmingarnir altíð eina dagførda útgávu, tí hon er á netinum, og dagføringarnar síggjast aftur í øllum bókunum. Men samstundis er bókin teirra egna, og tey kunnu skriva viðmerkingar og strika undir, sum teimum lystir.


text:
Myndin vísir hvussu sólstrálur verða upptiknar og afturkastaðar í atmosferuni og á jørðini. At hitalagið á jørðini er so støðugt (umleið 15°) at menniskju og djór kunna liva her, hevur fleiri orsøkir. 50% av strálunum frá sólini røkka heilt niður á jørðina, meðan hin helvtin antin verður kastað út aftur í rúmdina ella verður upptikin í atmosferuna (8 og 9). Tann parturin av strálunum, sum røkkur heilt niður á jørðina má onkursvegna sendast út aftur í atmosferuna um hitajavnvágin skal varðveitast.
Vatndampur og koltvíilta upptaka ein part av strálingini frá jørðini (1 og 2) og verður síðani 50% kastað aftur á jørðina. Um ikki tað var soleiðis, hevði hitin á jørðini ligið á umleið -18°. Meginparturin av strálingini frá jørðini (1 og 2) verður upptikin av vatnmýlum og koltvíiltu í atmosferuni (3) og hevur koltvíilta harvið ein týdningarmiklan leiklut í hitajavnvágini. Um nøgdin av koltvíiltu hækkar í atmosferuni er vandi fyri, at hon forðar fyri at hiti verður leiddur út úr atmosferuni og verður avleiðingin tá, at hitin á jørðina hækkar. Hetta fyribrygdið nevnist “VAKSTARHÚSÁRIN”.
Stráling frá sólini


text:
Snorri Brend
07.10.2013 - 13:59
Tíðindi > Vinna & Tøkni > Tøkni & vísindi
TØKNI: Samfelagið setur størri krøv til tann eldra partin av fólkinum, harav flestu teirra neyvan hava tann stóra kunnleika til nútíðar tøkni.
Samstundis sum bankadeildir lata aftur, posthúsini fækkast og alt gerst meiri og meiri tøkniligt, veksur tørvurin á at vera sjálvkoyrandi á telduni, fartelefonini ella teldlinum.
Hesin marknaðurin fyri seniorarnar var eitt av evnunum, tá heimsins størsta telduráðstevna – Mobile World Congress – varð hildin í Barcelona fyrr í ár.
Umframt alla hátøkniligu útgerðina og útbúnaðin, varð eisini dentur lagdur á at vísa á framleiðslur, sum eru ætlaðar ”grá gullinum”.
Frískligt
Millum tær nýggju framleiðslurnar vóru fartelefonir við stórum knøttum, góðum handtaki og skíggjum við góðum kontrasti – sum alt er við til at lætta um hjá teim eldri brúkarunum.
- Tað sum vit síggja, er at hetta skapar gleði hjá teim eldru. Tað er líkasum at tey nú hava fingið eina tøkni, sum tey í roynd og veru kunnu brúka, og sum tey eru trygg við, segði Rudi Iversen, frá telefyritøkuni DORO eftir ráðstevnuna.
Doro hevði millum annað lagt seg eftir at skapa ein heilan heim til Android-virkandi teldlar, har eitt program frá Google Play Store fær tann hátøkniliga skíggjan at gerast brúkbarur hjá teimum eldru – serliga teimum omanfyri tey 60 árini.
At fólk uppi í árunum veruliga hava tikið tøknina til sín, vísir henda myndin sera væl.
Hon er tikin fríggjadagin, tá Eldradagurin varð hildin í Havn. Ein kvinna við teldli ynskir at ”foreviga” hetta tiltakið, og brúka møguleikan at taka upp við einum teldli – einum teldli í frískum liti hjá eini frískari kvinnu við eitt frískt tiltak!
(Mynd: Faroephoto.com)
Myndafrásøgnir - Eldradagur í Havn 04.10.13 (Myndir: Faroephoto.com)


text:
Orð og lag: John M. Moore
Týtt: Zacharias Zachariassen
1. Hví varð hann negldur til Golgata træ?
Hví, sig mær, hví hekk hann har?
Jesus, sum vónbrotin hjørtu ger glað,
hví, sig mær, hví hekk hann har?
Niðurlag: Løgd varð á hann øll mín misgerð og skuld,
hann tók tað sjálvur á seg.
Kvittað hvør synd, bæði sjónlig og duld,
hann galt tað alt fyri meg.
2. Hví fleyt frá Jesusi slík kærleiksflóð?
Hví man hann elska meg so?
Óuppiborið – meg elskar hann tó,
hví man hann elska meg so?
3. Hví skal eg firnast hans kærleika tá?
Hví, áh, hví óttast skal eg?
Nei, eg nú á hann meg heilt líta má,
hví, áh, hví óttast skal eg?


text:
Bermuda
Bermuda er ein oyggjabólkur sum hoyrir til Bretland, sum liggja í Norðuratlantshavi eystanfyri USA. Nærmasta stað í USA er Cape Hatteras, North Carolina, sum liggur umleið 1030 km í ein útnyrðing frá Bermuda. Oyggjarnar liggja 1.239 kilometrar sunnanfyri Cape Sable Island, Nova Scotia, og 1.770 kilometrar í ein landnyrðing av Miami. Høvuðsstaðurin eitur Hamilton, tó var St. George tann fyrsti høvuðstaðurin, og er St. George tann elsti enskt-talandi býurin uttanfyri Stórabretland í heiminum. Oyggjarnar eru 53,2 km2 til støddar. Í 2010 var fólkatalið 64.268 og fólkatættleikin var 1.275 pr. km2. Bermuda er tað norðasta og eystasta staðið av Burmuda-trýkantinum, har tað sigst at nógv skip eru gingin burtur og flogfør eru dottin niður á mystiskan hátt.
Innihaldsyvirlit
Søga[rætta | rætta wikitekst]
Bermuda oyggjarnar vóru funnar í 1505 av spanska Juan de Bermúdez kapteini, sum oyggjarnar eru uppkallaðar eftir. Í 1609 stovnaði Virginia Company eina búseting á Bermuda, hetta var tvey ár eftir, at sama fyritøka hevði sett á stovn býirinir Virginia og Jamestown á amerikanska kontinentinum. Búsetingin fór fram tá ein ódn herjaði øki og tað søkkandi enska skipið Sea Venture noyddist at stýra á eitt sker har um leiðir, so at manning og ferðafólk kundu fara í land. Virginia Company stýrdi oynni til 1614, tá ein onnur fyritøka Somers Isles Company, tók yvir og hevði ræði á oynni til 1684, tá bretar tóku valdið á oynni.
Í 1707 vóru oyggjarnar alment innlimaðar í Stóra Bretland.
Tíðarlinja[rætta | rætta wikitekst]
- 1505 – Oyggjarnar vóru funnar av spaniólanum Juan de Bermúdez
- 1609 – Tey fyrstu niðursetufólkini búsettust á Bermuda, tey vóru úr Stórabretlandi
- 1679 – Bermuda gjørdist bretsk koloni, tó ikki alment fyrr enn í 1707
- 1707 - Oyggjarnar vóru alment innlimaðar í Stóra Bretland.
- 1797 – Ein bretsk hernaðarbasa varð bygd á oynni
- 1834 – Trælahald gjørdist ólógligt á Bermuda
- 1968 – Oyggjarnar fingu sjálvstýri
Ítróttur[rætta | rætta wikitekst]
Oyggjaleikir[rætta | rætta wikitekst]
Bermuda er limur í Oyggjaleikunum, har Føroyar eisini eru limir. Oyggjaleikir 2013 verða á Bermuda. Bermuda luttekur eisini á Olympisku Leikunum.
Olymisku Leikirnir[rætta | rætta wikitekst]
Tey hava eitt nú luttikið í sigling, svimjing, kaving, frælsum ítrótti og triatlon.
Keldur[rætta | rætta wikitekst]


text:
- Tíðindi, mentan og ítróttur
B36 í løgmansfinaluni
Tað er greitt, eftir at B36 vann stórsigur móti Suðringum í seinnu hálvfinaluni, sum varð spæld við Stórá í Trongisvágsfirði seinnapartin.
Úrslitið var 4-0 til B36.
Keimar Saag skeyt tvey mál fyri B36, og hini skutu Benjamin Heinesen og Odmar Færø.
B36 vann fyrru hálvfinaluna 4-2, og fer tí í finaluna við samanlagt 8-2.
Hin hálvfinalan er millum AB og HB. HB vann fyrra dystin 2-0.
Seinna hálvfinalan byrjar á Argjum klokkan 18, og Kringvarpið varpar út.
Sí eisini


text:
Silvurmurtur (toskaættin)
Gadiculus argenteus thori
Schmidt, 1914
Stødd: Silvurmurtur verður upp í góðar 19 cm, vanliga um 8-11 cm langur.
Dýpi: Hann er úr 60 metra dýpi niður á 1000 metra dýpi.
Litur: Á livandi fiski er liturin kámur silvurlitur, og hann er dimt spølutur um høvd og bak. Á trolveiddum fiski er roðslan oftast avfarin, og hann er tí gráligur, kámur og glærur.
Teinar: R1 8-12; R2 10-14; R3 11-16; G1 15-18; G2 12-16.
Lýsing: Silvurmurtur hevur tríggjar ryggfjaðrar, tvær gotfjaðrar, ið eru eitt sindur størri enn ryggfjaðrarnar. Hann hevur smáar búkfjaðrar og smáar uggafjaðrar. Hann hevur ikki finnu. Strikan er næstan bein, ein lítil bogi er oman fyri uggafjøðurina. Hann hevur undirbit, nógv upprendan, næstan loddrættan kjaft. 7 djúpar kullur eru niður í skallan.
Eyðkenni: Hann minnir um hvítingsbróður. Serligt fyri silvurmurt eru tær sjey slímkullurnar niður í skallan, støddin og kámi liturin.
Týdningur: Nakað av silvurmurti fæst sum hjáveiða í ídnaðarfiskiskapinum, men annars hevur hann ikki vinnuligan týdning.
da: Sølvtorsk, en: Silvery pout, fr: Merlan argentée, ís: Silfurkóð, no: Sølvtorsk, tý: Silberdorsch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Heimstaðarlæra í 3. flokki
Í ár læra vit um Føroyar- oyggjar, bygdir, fjøll og har afturat nógv landslagsheiti t.d. sund, fjørður, urð, látur, berg, hamari. Í tí sambandi hava vit gjørt okkara egna oyggjaland og hava spælt spøl fyri at læra hesi heiti.
Verkætlanararbeiði í stovu G26
Í nov 2017 lósu vit Eiturkoppaprinsessuna og arbeiddu í skúlanum við bókini á ymsan hátt. Børnini gjørdu t.d. eitt flott lokkanet og nógvar flottar eiturkoppar.
Nú í feb-mars 2018 hava vit so lisið Skúlagátuna. Børnini gjørdu eina verkætlan heima, og tað var sera stuttligt at síggja tey leggja sína verkætlan fram fyri flokkinum.
Eiturkoppaprinsessan - stova 27
Nú vit hava lisið Eiturkoppaprinsessuna, hava vit gjørt ymiskt kreativt og stuttligt burturúr. Fyrsta arbeiðið var at gera eitt lokkanet, sum bleiv hongt upp undir loftið. Hetta hevur hingið, síðani vit byrjaðu at lesa bókina. Næsta arbeiðið var at gera plakatir av persónum ella støðum úr bókini. Summi arbeiddu saman og onnur høvdu hug at arbeiða einsæris. Sera flottar plakatir komu burturúr. Triðja arbeiðið var at gera eiturkoppar. Teir eru gjørdir úr tógvi, og summir hava bein, aðrir ikki. Teir hanga so fittir allir í lokkanetinum uppi yvir okkum :-)
Listaleypurin á vitjan.
Evnið er norrøna gudalæran og vit arbeiddu í tveimum verksstøðum; at gera víkingaskip og dansa krígsdans.
Túrur í Viðarlundini august 2017.
Vit keyptu ísar fyri gávukortið, ið vit fingu frá Margarinfabrikkini fyri stuttfilmin, sum børnini luttóku í.


text:
Í dag er tann árligi sokallaði skulkidagurin í Hoydølum.
Og í morgun er endabresturin á einum balli, sum studentarnir hava havt í nátt. Lagið er sum vera man gott, og eins og siður er skulu bilførarar, sum koma eftir Hvítanesvegnum og eru á veg til Havnar, fáa eina karamellu.
Í skrivandi løtu er bíðirøðin niðan til rundkoyringina við Klingruna og eisini á Vegnum Langa gongur ferðslan sera spakuliga, verður sagt av politistøðini.
So hyggjuráðini hjá teimum, sum hava ørindi í Havn, eru kanska at koyra eftir Oyggjarvegnum.
(Filmsbrotið í samband við greinina er frá tiltakinum í fjør).
Um tú veitst okkurt, sum VP ikki veit - skriva so til vp@vp.fo


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Væleydnaður ruddingardagur
04.06.2018
Eini 50 fólk luttóku á árliga ruddingardegnum í Vestmanna,
sum var leygardagin 2. juni. Veðrið var av tí besta, og fólk hugnaðu sær óført.
Dagurin var skipaður soleiðis, at fólk blivu býtt upp í bólkar alt eftir, hvar í bygdini tey búðu. Ein stórur partur av bygdini bleiv ruddaður í teir 2-3 tímarnar. Aftaná fingu luttakararnir okkurt leskiligt á Reyða Torgi.
Árligu ruddingardagarnir hava verið í nógv ár nú, og teir
gera heilt víst mun. Eisini skipa dagstovnarnir og skúlin fyri ruddingardøgum,
umframt at kommunan hevur starvsfólk, sum rudda dagliga.
Vestmanna Skúli luttók í strandaruddingini í ár, og ruddaði alla fjørðina – frá Grønanesi og inn á Fjørð. Tilsamans funnu næmingarnir eini 600 kg av óruddi, har tað mesta var plastikk. Alt hetta var funnið, hóast grøni umsjónarmaðurin hjá kommununi ruddar fram við fjørðuni hvørja viku.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text: Belgiskir granskarar hava staðfest leinki millum pinkubarnasvimjing og lungnasjúkuna ‘bronchiolitis’, astma og lungnaovurviðkvæmi sum hoyfepur, líka mikið um talan var um innandura ella uttandura svimjihyl. Sum ikki einaferð mest sannlíkt vegna klorið, ið nýtt verður til at sóttreinsa vatnið við. Teir viðmæla ikki at halda børnini burtur frá pinkubarnasvimjing, men heldur at umganga hyljar sum klora ógvusliga. Sovorðnir hyljar kunnu kennast aftur við at teir lukta ógvusliga av klor, og við tað at teir irritera húð, eygu og háls hjá teimum sum nýta teir. Les reuters.com


text:
Hvat siga tit nú, Aksel og Rigmor?
Pensjónsnýskipanin sum er send til hoyringar inniheldur nógv av tí, sum Akesl V. Johannesen og Rigmor Dam ávaraðu ímóti fyri fýra árum síðani.
Landsstýrið hevur, saman við Sjálvstýrinum sent eitt uppskot um eina nýggja pensjónsskipan til hoyringar. Eg havi enn ikki sæð lógaruppskotini, men út frá tí sum er sagt um málið, er ikki sørt, at tankarnir leita fýra ár aftur í tíðina.
Í desember 2013 skrivaðu Aksel V. Johannesen og Rigmor Dam ein longri kronik í Sosialinum, har greitt varð frá muninum ímillum tað sum táverandi samgonga ynskti á pensjónsøkinum og tað sum Javnaðarflokkurin ynskti. Greinin var býtt í tveir partar, har annar parturin hevði yvirskiftina: ”Samgongan: Hvør sætir sær!” og hin parturin hevði yvirskriftina: ”Okkara boð: Felagsskapur fram um sjálvsøkni!”
Hvaðani tey høvdu upplýsingarnar um, hvat samgongan ynskti, er ikki gott at vita, tí tá var framvegis eingin semja gjørd á pensjónsøkinum, men tað er løgið at síggja, hvussu nógv uppskotið sum tey nú hava sent til hoyringar líkist tí, sum tey tá ávaraðu ímóti.
Ávaraðu ímóti persónligari uppsparing
Hvør munurin var á kósini hjá samgonguni og henni hjá Javnaðarflokkinum fingu lesararnir at vita longu í fyrsta setningi í greinini. Hann ljóðaði soleiðis: ”Nú allir løntakarar skulu tvingast at rinda 15 prosent til egna eftirløn, brýtur samgongan bæði meginregluna um samhaldsfasta fólkapensjón og sosialu kontraktina, sum eyðkenna norðurlendsku vælferðarsamfeløgini.”
Seinni í greinini stóð: ”Samgongan krevur, at øll rinda 15 prosent av lønini til egnu persónligu pensjón. Fyrsta prosentið komandi ár, síðan eitt prosent árliga, til øll eru komin á mál í 2028. Hetta nívir sjálvsagt meinast hjá lágløntum, sum ikki hava megnað at spara nakað upp higartil. Tá partarnir á arbeiðsmarknaðinum fara til samráðingarborðið, er tískil vandi fyri, at feløgini hjá tíma- og lágløntum mugu leggja alt upp á pensjónina fleiri ár fram í tíðina. Hetta merkir, at stættarmunurin og ójavnin í samfelagnum økist.”
Spurningar til Aksel og Rigmor
Eg fari at spyrja Aksel og Rigmor hesar spurningarnar:
Er tað ikki so, at tit nú ætla, at øll skulu rinda 12 prosent av lønini til egna persónliga pensjón?
Halda tit framvegis, at hetta fer at níva meinast hjá lágløntum, sum ikki hava megnað at spart nakað upp higartil?
Tá partarnir á arbeiðsmarknaðinum fara til samráðingarborðið, er tá ikki vandi fyri, at feløgini hjá tíma- og lágløntum mugu leggja alt upp á pensjónina fleiri ár fram í tíðina?
Verður eitt úrslit av hesum ikki, at stættarmunurin og ójavnin í samfelagnum økist?
Dýr og fløkt at umsita
Aksel og Rigmor ávaraðu eisini um, at nýggja pensjónsskipanin hjá undanfarnu samgongu fór at verða dýr og fløkt at umsita. Tey skrivaðu: ”Nýggja pensjónsskipanin verður umsitingarliga fløkt og kostnaðarmikil. Hvør borgari skal hava sína egnu pensjónskonto (polisu), sum skal umsitast. Eisini verður umsiting av, at í mesta lagi 15 prosent kann vera kapitlapensjón, 45 porsent lívrenta og 40 prosent ratupensjón.”
Og eg spyrji: Halda tit framvegis, at tað slagið av pensjónsskipan, sum nú er send til hoyringar, er fløkt og kostnaðarmikið at umsita?
Er ætlanin at hvør borgari skal hava sína egnu pensjónskonto (polisu), sum skal umsitast?
Verður øll uppsparingin útgoldin sum lívrenta, ella verður ein partur kapitalpensjón og ein partur ratupensjón – og hvat merkir tað fyri umsitingina?
Avtaka fólkapensjónina
Viðvíkjandi spurninginum um at mótrokna persónligu eftirlønina í fólkapensjónini vóru Aksel og Rigmor eisini rættiliga avgjørd. Tey skrivaðu: ” Persónliga eftirlønin og onnur inntøka verður mótroknað í fólkapensjónini – og av grundupphæddini. - Umframt, at hetta krevur umsiting, merkir tað, at samgongan, sum fyrsta landið í norurlondum, avtekur fólkapensjónina, sum vit kenna hana í dag.”
Og eg spyrji: Út frá omanfyristandandi, eru tit so ikki, sum fyrsta land í norðurlondum, við at avtaka fólkapensjónina, sum vit kenna hana í dag?
Stendur ikki í pensjónsuppskotinum, at grundupphæddin er tað fyrsta sum minkar, tá aðrar inntøkur vaksa?
Stakkalahjálp
Aksel og Rigmor skrivaðu, at táverandi samgonga ætlaði, at bert tey sum ikki høvdu fulla lívsinntøku, fóru at fáa fulla pensjón frá tí almenna. Harvið bleiv samhaldsfasti aðaltankin um, at øll skulu fáa fólkapensjón ónasæð inntøku, at verða sleptur, og ”eyðmýkjandi olmussutankin, ella stakkalahjálpin,” fór at verða sett í verk aftur í Føroyum.
Og eg spyrji: Hvør fer eftir nýggja uppskotinum at fáa fulla pensjón frá tí almenna?
Er samhaldsfasti aðaltankin sleptur?
Verður olmussutankin (ella stakkalahjálpin) sett í verk aftur í Føroyum?
Milliardir av landinum
Ein annar trupulleiki, sum Aksel og Rigmor hildu seg síggja við tí, at fólk skuldu spara upp til egna eftirløn var, at nógvir pengar fóru av landinum. Tey skrivaðu:
”Tað er óheppið fyri føroyskan búskap, at 15 prosent av øllum lønum, ella 1,1 mia. árliga, verður send beint av landinum umvegis eftirlønarfeløgini. Meðan útlendsk eftirlønarfeløg brúka eftirlønaruppsparingarnar til stórar íløgur í lokala búskapin og útbyggingar av samfeløgunum, har tey hoyra heima, senda føroysk eftirlønarfeløg nærum allan kapital av landinum.”
Um 15 prosent svara til 1,1 mia., so svara 12 prosent til knappar 900 mió. Og eg spyrji: Hvat ætla samgongan og Sjálvstýri at gera, fyri at hasar 900 milliónirnar, sum føroyskir lønmóttakarar verða tvingaðir at spara upp, ikki verða send av landinum?
Hava snara 180 stig
Eg havi sum sagt ikki lisið uppskotini, sum nú eru send til hoyringar, so hetta sum eg her havi skrivað byggir á tað, sum landsstýrið og Sjálvstýri hava fráboðað, og á eina fýra ára gamla kronik hjá Aksel og Rigmor, har tey við sera sterkum vendingum ávaraðu ímóti nógvum av tí, sum tey nú ætla sær at seta í verk.
Helgi Abrahamsen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Terje hugleiðir um almennan og privatan kappróður.
Vespureiðrið (94) - 22. okt 2018
Tvístøða (43) - Øll sendingin
Samband
Postboks 226
FO-600 Saltangará


text:
Hugleiðingar! Vupti, so sat hann aftur á sínum arbeiðsplássi
“Vupti! So sat hann aftur á almenna arbeiðsplássi.
Segði Hilmar Jan Hansen skemtandi um mannin, sum fekk ynski uppfylt um ikki at skula arbeiða restina av lívinum.
Og so flenna vit aftur.
Eg nýti høvið at dvølja vid prikið.
Er tað bara gamalt skemt, ella eru almenn arbeiðspláss ineffektiv?
Ein av orsøkunum til mín politiska lit og mínar hugleiðingar hesum viðvíkjandi, er partvís mín sannføring um, at effektivitetur og yvirskot er betri, har tú sum stjóri persónliga, á egnum pengapungi, merkir úrslitið av felagsavriki, tí tá blívur avrikið meira fjøltáttað eins og talan ofta er um serstaka stjórapersónligheit, og ikki sum í almennum høpi, har tú sum stjóri oftast fært ávísa rakstrarupphædd at arbeiða við fyri ávísa løn og uttan serligt eftirlit.
Og hesi viðurskifti gera mun á og ala upp ymsar stjóratypur, um man sum almennur myndugleiki ikki setir krøv til annað.
Eg havi hug til at bora eitt sindur í hesum, eisini í forleingilsi av orðaskiftinum um løgmannsrøðuna, har tinglimur heldur vildi viðgera mál, ið ikki vóru rokkin, enn sóla sær í framdum verkum.
Sonja citeraði ‘silvurdrongin’ og tosaði um at hyggja inneftir.
Vit kunnu tosa um mál sum yvirornaðan politikk og í hvønn mun tey eru rokkin, men vit kunnu eisini hyggja inneftir og tosa um umsiting, eindir, stjórar og starvsfólk og í hvønn mun tey økini verða best umsitin, tí í seinna enda er ein króna ein króna, og verður minni brúkt í almennari umsiting, verður meira eftir til annað, og meira verður rokkið.
—
“Tað kemur bak uppá meg, at tað ikki fyriliggja leiðreglur fyri ymsu viðurskiftini, og hetta fari eg at krevja í fíggjarnevndarviðgerð av landssjúkrahúsinum,” segði forkvinnan í samband vid løgmannsrøðuna.
Í minari verð er her talan um skipan av arbeiði. Harður kritikkur av so týðandi og stórum arbeiðsplássi, vildi eg meint.
Vit hava skiftandi politikkarar, skiftandi aðalráð og skiftandi stjórar, men hvør fylgir við, greinar og hyggur eftir hvussu arbeiðsplássini verða skipað og rikin reint bygnaðar- og starvsfólkaleiðsluliga?
Ella um vit fáa nóg mikið fyri umsitingarligu pengarnar?
Eg havi sjálv havt starvstíð á almennum arbeiðsplássi, uttan at havt kenslu av, at aðalráð hevði áhuga í dagliga stjóraleikluti, skipan av arbeiði, í gerandisdegi og rakstri, burtursæð frá at halda játtan.
Og tí blíva arbeiðspláss oftast ineffektiv, - eingin andar í nakkan í mun til leiðslupraksis, lok verdur lagt á, har tað prutlar á gólvinum, nøkur stinga í sekkin, onnur sløkna - meðan restin av starvsfólkunum gera sum tey plaga.
Bara groft sagt, undantøk eru.
Ynskiligt er við stjórum, sum starvsfólkið sær upp til, sum geva íblástur, sum bjóða av vanahugsan og rósa nýhugsan, tí vanlig umsitingarlig øki eiga at dagførast, bæði við atliti til sjálva uppgávuna, í sambandi vid rationalisering og eisini við atliti til tænastustøðið.
Og hetta hava starvsfólk ofta sjálvi boð uppá, har kultururin loyvir tí og har leiðslan bakkar upp um og virðismetir starvsfólkaeldhugan, og her hugsi eg ikki um løn, men um alt annað, sum liggur í góðum samskifti og sunnum relatiónum millum starvsfólk og leiðslu, og sum eggjar starvsfólki til konstruktivan starvshugburð.
Um vit ikki seta orð á, skifta orð um og seta krøv til stjórar og leiðslur, so verða standardirnir gjørdir av verandi praksis, verður siðvenja og alir upp stjóratypur - helst sum útbúgving og management, heldur enn persónligheit, leadership og størri framdrift.
Vit mugu hava bæði, og har talan er um tveir stjórar, er upplagt, at hetta verdur munurin.
Niðanfyri er eitt gott yvirlit yvir management og leadership - og yvir munin.
Við vón um, at vit øll fáa eyguni upp fyri hesum álvarsøki.
Og at skemtið um dovin almenn starvsfólk soleidis missir sín brodd.
Bergun Kass, býráðslimur fyri Framsókn.


text:
7. februar
7. februar er dagur 38 í árinum í gregorianska kalendaranum. 327 dagar eru eftir av árinum (328 dagar um skotár er).
Hendingar[rætta | rætta wikitekst]
- 1971 - Sveitsiskar kvinnur fáa atkvøðurætt.
- 1986 - Forsetin á Haiti, Jean-Claude Duvalier, flýggjar til Fraklands.
- 2014 - Vetrar-OL í Sotsji í Russlandi byrja
- 2015 - VÍF vann steypafinaluna í hondbólti hjá monnum móti Neistanum 26-25. Neistin vann steypafinalurna hjá kvinnunum móti Kyndli 24-19.
Føðingar[rætta | rætta wikitekst]
Andlát[rætta | rætta wikitekst]
- 1999 - Hussein kongur av Jordan doyr 64 ára gamal.
- 2005 - Atli Pætursson Dam, løgmaður í Føroyum (f. 1932).


text:
Einki flogfar er fari úr Vágum enn
14-01-2018 - 11:52 - Jóanis Albert Nielsen
Klokkan 08:30 í morgun skuldi fyrsta fráferðir úr Vágum verða í dag, tá ið morgunflogfarið hjá Atlantic Airways skuldi avstað, men tað er ikki fari enn, og væntast at fara nú klokkan 12. Hinar báðar fráferðirnar í dag eru eisini seinkaðar.
Fyrsta flogfarið ið skuldi seta seg á flogvøllinum í Vàgum í dag var flogfarið hjá SAS, sum eftir ætlan skuldi koma klokkan 11:30, men tað er eisini seinkað, og væntast at verða í Vágum klokkan 14:15. Eitt flogfar hjá Atlantic Airways skuldi eftir ætlan seta seg klokkan 13:40, men er útsett í ein tíma.
Komur:Fráferðir:


text:
Sitemap
Føroyski lønarvøksturin í ár fer at liggja um átta prosent
Smyril Line framskundar jólaferðaætlanina hjá Norrønu
Lønargjaldingarnar nú bert ein mánaði er eftir av 2007
Løgreglan í Klaksvík havt úr at gera
Málið um tunnilsferðsluna gjøgnum Leirvík er politiskt
Føroyskir skúlanæmingar sera illa fyri í náttúrulærugreinum
Fýrverksgoymsla fór upp í royk
Skrásetingin er ein sýnisgluggi út í heim fyri Atlantsflog
Ov lítið bara at einskilja ein triðing av Atlantsflogi
Viberg Sørensen nýggjur formaður í Reiðarafelagnum
Scandinavia-dansur á Hálsi má víkja fyri løgtingsvalinum
Størsti norski laksaútflutningurin higartil
Nú byrjar forsølan til Summar Festivalin 2008
Vikublad.fo metstóra framgongd
Tveir italiumenn bjóða seg fram sum enskan landsliðvenjara
Atlantsflog skrásett á íslendska virðisbrævamarknaðinum
Ógreitt, hvussu verður við tunnilsferðsluni gjøgnum Leirvík
Kunning um nýggja vinnulóggávu
Í dag er er altjóða mannarættindadagur
Ósjónligur revolvari flytir mørk
KÍ gjørt avtalur við ungar spælarar
Skorðhæddin sum flogvøllur viðgjørd á kjakfundin í kvøld
USA má bíða eftir loyvi til føroyskt loftrúm til eftir løgtingsvalið
Kitty May Ellefsen frá Sambandsflokkinum til Fólkaflokkin
Stjørnan vann aftur í dag í Sunsetkappingini
STÍF varðveitir oddasessin í Atlantic Airwayskappingini
Størstu oljudálking í søgu Suðurkorea
Átakið við undirskriftunum er ósolidariskt og populistiskt
Ongi tekin um semju millum fiskimenninar og reiðararnar
Hondbóltur: Neistakvinnur og Neistamenn vunnu í dag
Fótbóltur: Semja gjørd um HM-leikskránna hjá landsliðnum
Í Miðeuropa sløkkja tey ljósið nú klokkan sjey
Nýtsluinnflutningurin avhæsaður
Mikladalur og Trøllanes sóttreinsað vatn
Frítt við Strandferðsluni í dag
JÓLAKONSERT við Tórshavnar Kamarkóri
Løgtingið kann velja at bíða við Sandoyartunlinum
Undirskriftir verða savnaðar ímóti Sandoyartunlinum
Vit hava fingið eina góða fiskiveiðuavtalu við Grønland
Læknatrot gerst ein alsamt størri trupulleiki í Danmark
Fyrsta grundin á nýggja ídnaðarøkinum í Sørvági stoypt
Demokratarnir í USA vilja lata meira pening til Irak kríggið
Danski búskapurin sær út til at vikna munandi
Ógreitt hvussu nógv Dash flogfør hava brek
Nógv fólk doyr av Ebola sjúkuni
Lágt skattaprosent og hægri barnafrádráttur á Eiði
Brúgvin um Dalánna tikin í nýtslu
Kaj Leo Johannesen: Løgmaður leyp framav
Íslendingar sleppa ikki á føroyska tryggingarmarknaðin
Fulli skattalættin má vigast upp ímóti dýru uppskotunum
Týskarar meta trúðarbólkin Scientology bróta grundlógina
Ferguson valdur til ársins venjara í Evropa
Tað verður lættari hjá smáu flokkunum at koma inn á ting
Undirsjóvartunlarnir skulu hava nýggjan stjóra
Serfrøðin: Avbjóðing hjá Kaj Leo at finna felags stev
Gitingar?: Putin vil leggja Russland og Hvítarussland saman
Norðborg er farin aftur á svartkjaftaveiðu
KSF: Legg fólkaskúlan út til kommunurnar at umsita
Jólatrøini í Gásadali, Sørvági og Bø tendrast í kvøld
Finnur Fríði hevur tikið sítt egna met
Nýval: Ein ørgrynna av uppskotum eru strandaði
Miðnámsflokkurin hevur fingið tær kravdu undirskriftirnar
Kitty May Ellefsen tekur seg av sambandslistanum
Álvarsligt ferðsluóhapp í gjár
Í gjár kom út nýggj bók við heitinum Fiskar undir Føroyum
Nes Kommuna: Ellivu milliónir krónur til skúlabygging í 2008
Skíðferð til Eysturríkis á páskum
Løgmaður hevur útskrivað løgtingsval at verða 19. januar
Løgtingsval á skránni 19. januar
Klokkan 22.00: Vit mugu brynja okkum við toli
Ógreið støða: Anfinn Kallsberg vil ikki taka uppskotið aftur
Drogba kanska skaddur í drúgva tíð
Tíðindamaðurin: Eg vænti at val verður útskrivað leygardagin
Vit taka átaluna í uppsagnarmálinum í størsta álvara
Kringvarpsgjaldið verður neyvan broytt á hesum sinni
Innflutningurin øktur nógv seinasta árið
Spf 14 hevði í fjør smáar 100 milliónir krónur í vinningi
Føroysk virðisbrøv meira enn trífaldað í virði
Norrøna seinkað aftur av jólatúri
Innflutningurin 11% størri fyrstu 10 mánaðarnar
Stórur heiður til verkfrøðing á Skipasmiðjuni
Forkastiligt at broyta valskipanina á henda hátt
Ein tunnil til tín og ein til mín - men ongan studentaskúla
Kaj Leo í øðini um uppskotið at byggja nýggjan studentaskúla
The Dreams skal kappast í Dansk Melodi Grand Prix
Kitty May Ellefsen er ein av fýra kvinnum á Sambandslistanum
Mentamálaráðið stuðlar ikki serligum lesiátaki
Uppstillingin í Sandoyar Tjóðveldisfelag var demokratisk
Við VikuTúr til Tunis á páskum
Umfatandi lýsingarátak hjá Adidas
Nýggj spennandi bók til Potter-fjepparar
Næststørsti lánsveitarin í USA á húsagang
Carla Bruni vil hava børn við forsetanum
13 skúlagentur deyðar í Turkalandi
Svevur einans 2,5 tímar um døgnið
Nú skal eisini granskast í fiskivinnu og búskapi
Ógreitt viðvíkjandi nevndarsessunum hjá Gerhardi Lognberg
U-17 landsliðið spæla um 7. plássið
Hinir stóru flokkarnir tevja vald og tí má løgmaður sýna hegni
Javnaðarflokkurin fundast um nýggju støðuna
Nýtt havrannsóknarskip verður fyrireikað
Svimjing: Kári á Høvdanum setti føroyskt met í Serbia
NM: U17 landsliðið sleppur at kappast um sjeyndaplássið
Tzipi Livni og Shaul Mofaz kappast um leiðsluna í Ísrael
Sangskeiðið 2009 fyri børn, ung og eldri
Landssjúkrahúsið brúkti 1,4 millión til innbúgv av verklagslóg
Altjóða arkitekturdagur 9. oktober
Motorserfrøðingur trýr ikki uppá el-bilar
11% færri ferðafólk í septembur
Vága Floghavn útbyggjast fyri 412 milliónir
P/F Vónin fingið stóran ordra til Stillahavið
Av vestfallinum við 1600 metrum
Samgongan avgerð íløgurnar - og ikki andstøðan
Vága Floghavn hækkar ferðafólka- og flogferðslugjøld
September mánaði í Mentanarhúsinum
GAITHER - Konsert í Keypmannahavn
Streymmátarar settir út í Skopunarfirði
SEV: Her eru bestu orkuspariráðini


text:
Í Vágum hava vit eina Kunningarstovu, hon liggur á flogvøllinum. Flogvøllurin er í Sørvágs kommunu. Kunningarstovan tekur sær av ferðavinnuveitingum í allari kommununi.
Men onkursvegna er tað fyri mær, sum at ferðavinnan nú er farin at ganga í tveimum bólkum. Annar bólkurin er í Vága kommuni, og hin er í kunningarstovuni á flogvøllinum í Sørvági.
Ómetaliga harmiligt haldi eg, at vit ikki kunnu skapa eitt ferðavinnuprodukt, sum tekur støði í báðum kommunum. Hvar, ið feilurin liggur, veit eg ikki, møguliga liggur hann í Sørvági, møguliga liggur hann bara í avoldaðum vanahugsanum.
Eg var á aðalfundi hjá Visitvagar, sum var í Miðvági, og har vóru tveir faldarar presenteraðir, hvør flottari enn annar. Faldararnir vóru um bygdirnar í Vága kommunu og friður verið við tí. Og nú er flott heimasíða gjørd afturat á enskum um bygdirnar í Vága kommunu, og tað stuttliga er, at ein útlendingur, sum ikki veit betur, nú fer at halda, at í Vágum eru fýra bygdir: Miðvágur, Sandavágur, Vatnsoyrar og Slættanes. Síðan eitur vagaturist.com, ( turist er forrestin skeivt stavað, tað eitur tourist á enskum) so tað sigur seg sjálvt, at hinar bygdirnar: Sørvágur, Bøur, Gásadalur, Víkar og Mykines eru ikki til.
Sørvágur liggur akkurát sum Vestmanna sum ein blindtarmur í oynni, og tey flestu ferðandi, sum koma henda vegin (og tey eru ikki fá), fara til Mykinesar, sum er ein týðandi partur av Sørvágs kommunu.
Nú kann hetta tykjast sum eitt illsinnisgleps av reinari øvundsjúku, og tað er tað kanska eisini, men tað er eisini fyri at vísa á sundurlyndið og hetta at ganga í sjálvdrátti. Hví ber tað ikki til at gera eitt felags produkt fyri alla kommununa?
Skal alt dikterast eftir, at borgarar í Sørvágs kommunu eina ferð atkvøddu ímóti samanlegging? Ella er tað tí, at so sleppur man ótarnaður at skrivað hitt navnið, sum ongin sørvingur fær seg til at siga hart?
Vit skulu hava túsund møguleikar og ikki bara ein. Vit skulu kunna hava tónleikakonsertir bæði í Listastovuni í Miðvági og í flotta Musikkskúlanum í Sørvági, vit eiga at kunna skipa fyri bókmentaligum tiltøkum bæði í flotta bókasavninum á Giljanesi og í líka flotta bókasavninum í Sørvági, vit eiga at fáa okkum kaffi og njóta eina hugnaliga løtu bæði í Gamla Hotelli og úti á Café Fjørðoy. Og Mikkjal á Ryggi? sjálvandi eigur ein túrur við Mikkjali at byrja í Miðvági, síðan niðan í Gásadal, heim aftur framvið húsunum hjá honum og Binu, har hann vegna tuberklasjúku neyvan mundi búgva leingi, og enda á kirkjugarðinum í Sørvági, fyri síðan at njóta eina hugnaliga sangløtu við kaffi og sálmum hjá Mikkjali í flotta kirkjuhúsinum í Sørvági.
Burtur við sundurlyndi, latið okkum arbeiða saman, sigur ein sørvingur!


text:
Sverri Egholm
14.10.2017 - 09:52
Ítróttur > Ítróttur > Kurvabóltur
Leygardagin 14. oktobur verður søguligur dagur hjá nýggja kurvabóltsfelagnum í Klaksvík, Hávur.
Í høllini á Toftum klokkan 19 taka føroyameistarnir Ravnur móti nýggjasta kurvabóltsliðnum í Føroyum, Hávur.
Hetta verður stór avbjóðing hjá Hávi. Hávur hevur fleiri leikarar, ið enn eru púrasta óroyndir, men saman við teimum hava teir eisini landsliðsleikarar. Ein sera áhugaverd samanseting av royndum og ikki royndum leikarum.
Ravnur, ið suverent vann Trygd kappingina í fjør, má átaka sær leiklutin sum stórfavorittur í morgin. Tó skal sigast, at Ravnur hava mist týðandi leikarar frá í fjør, júst til Háv. Ravnur tapti bert tann eina dystin síðsta kappingarár.
Tað er ókeypis atgongd til dystin.